Crvena zvezda predstavlja Srbiju na finalu Lige šampiona! - Crvena zvezda info\nCrvena zvezda predstavlja Srbiju na finalu Lige šampiona!\nNajveći društveno-odgovorni projekat za decu u sportu imaće zavšni Forum u Madridu u nedelji održavanja finala najvećeg klupskog takmičenja\nFoto: Fudbal za prijateljstvo\nSedma sezona najvećeg društveno-odgovornog projekta za decu u sportu na svetu, „Fudbal za prijateljstvo“, otvorena je od strane kompanije Gazprom, zvaničnog partnera Lige šampiona. Srbija je jedna od prvih osam zemalja sveta u kojoj je ovaj projekat pokrenut, a koji je prošle godine tokom Svetskog prvenstva u fudbalu u Rusiji okupio 211 zemalja i teritorija širom planete.\nOvogodišnji završni Forum projekta biće održan od 28. maja do 2. juna, u nedelji održavanja finala Lige šampiona u Madridu, glavnom gradu Španije. Glavni cilj projekta i ove godine je da podrži dečiji i omladinski sport, promoviše vrednosti zdravog i aktivnog načina života i promoviše i neguje poštovanje i toleranciju između različitih nacija i kultura sveta.\nDečaci i devojčice, među kojima i deca sa fizičkim nedostacima i posebnim potrebama, svake godine učestvuju u programima „Fudbala za prijateljstvo“, kroz koje zajedno promovišu osnovnih Devet vrednosti projekta: prijateljstvo, jednakost, fer-plej, zdravlje, mir, posvećenost, pobednički duh, poštovanje tradicije i čast.\nZvanični partner projekta u Srbiji i ove godine će biti FK Crvena zvezda.\nKosta Nedeljković i Milan Kalinić, promoteri Fudbala za prijateljstvo u Rusiji 2018; Foto: Fudbal za prijateljstvo\nTokom održavanja sedme sezone projekta „Fudbal za prijateljstvo“, brojni događaji će biti priređeni u različitim zemljama sveta. Sastavi mešanih „Međunarodnih timova prijateljstva“ biće određeni tokom otvorenog žreba, a imenovani po retkim životinjskim vrstama, u saglasnosti sa misijom zaštite životne sredine projekta.\nŠirom planete će i ove godine biti obeležen „Međunarodni dan fudbala i prijateljstva“, time što će deca i odrasli uzeti učešće u programima podrške projektu, nastupiti u „Mečevima prijateljstva“ i „Otvorenim časovima prijateljstva“, i pritom razmenjivati končane Narukvice prijateljstva, zvanični simbol koji svojom plavom bojom označava mirno nebo, a zelenom travnati fudbalski teren.\nFudbal za prijateljstvo u Moskvi; Foto: Promo\nMladi dečiji novinari iz celog sveta će uzeti učešće u radu Međunarodnog dečijeg pres-centra koji će pokrivati događaje i aktivnosti nove sezone projekta „Fudbal za prijateljstvo“. Deca-novinari će se obučavati da postanu pravi reporteri i iskoriste novostečena znanja kako bi izveštavali za završnih manifestacija projekta u Madridu - rame uz rame sa vodećim svetskim medijima koji će i ove godine sa lica mesta pratiti ovaj projekat.\nOve godine će, uz svoje vršnjake u ulozi izveštača, igrača ili mladih trenera, po prvi put uzeti učešće u projektu i mlade sudije, koji pohađaju kurseve za fudbalske sudije u svojim matičnim zemljama. Svi oni će aktivno učestvovati u programu „Međunarodnog kampa prijateljstva“ koji će u nekoliko dana svog trajanja deci prirediti više obrazovnih i sportskih zbivanja, radionica vođenih od strane fudbalskih asova, treninga pod budnim okom mladih trenera i stručnih predavanja i zabavnih sadržaja u okviru programa „Škole devet vrednosti“.\nTokom završnih manifestacija biće održan „Međunarodni forum fudbala i prijateljstva“, a zatim i centralni događaj završnog programa projekta – „Svetsko prvenstvo fudbala i prijateljstva“ na Plazi Major, u samom srcu Madrida. Aktivnosti sedme sezone „Fudbala za prijateljstvo“ biće okončane odlaskom svih učesnika na finale Lige šampiona koje će biti odigrano na stadionu „Vanda Metropolitano“.\nVanda Metropolitano, stadion Atletiko Madrida na kome će biti odigrano finale Lige šampiona 2019. godine; Foto: Guliver/Gonzalo Arroyo Moreno/Getty Images\n- Projekat „Fudbal za prijateljstvo“, koji se organizuje pod pokroviteljstvom kompanije Gazprom, neguje univerzalne humane vrednosti među mlađim generacijama putem sporta. On ruši sve barijere među ljudima i daje mladima priliku da osete pripadnost njegovim ciljevima i mogućnost da njihov glas bude prepoznat. Ovaj projekat stvara mogućnost kreativnog rada u multi-kulturnom ambijentu, čime izuzetno doprinosi stvaranju globalnog sportskog društva - ističe Mikel Puć, vlasnik i direktor Omladinske akademije „Soker Barselona“.\nUčešće u sjajnom projektu ostalo je u posebnom sećanju i Kosti Nedeljkoviću, prošlogodišnjem ambasadoru Srbije i fudbaleru Omladinske škole Crvene zvezde.\nKosta Nedeljković na otvaranju Svetskog prvenstva u Rusiji; Foto: Fudbal za prijateljstvo\n- Pamtim prošlogodišnje izdanje „Fudbala za prijateljstvo“ kao nezaboravno iskustvo kroz koje sam stekao divna prijateljstva, igrao sam fudbal sa decom iz celog sveta, upoznao različite kulture. Važno je da shvatimo da smo svi jednaki, da se zalažemo za mir, zdrav način života i da razvijamo prijateljstvo - izjavio je Nedeljković.


Institut za transfuziju krvi Srbije i Crveni krst Srbije od 8. juna do 5. septembra organizuju XI Letnju kampanju u 80 gradova i opština Srbije. Grad Kragujevac je pokrovitelj letnje kampanje u okviru koje će se održati dve akcije, 9. i 18. jula.\n- Grad Kragujevac godinama unazad pruža podršku akcijama dobrovoljnog davalaštva krvi koja ni ovoga puta neće izostati, zato pozivam humane sugrađane da se odazovu našem pozivu i pokažu svoju solidarnost i humanost na delu u akcijama Letnje kampanje, rekla je Gordana Damnjanović, član Gradskog veća za zdravstvo i socijalna pitanja.\nPrema rečima Igora Bubanje, predstavnika Instituta za transfuziju krvi Srbije, prošlogodišnja jubilarna akcija proglašena je najboljom jer je 4.388 građana Srbije dalo krv. Zbog takvog rezultata možemo biti ponosni, ne zbog broja prikupljenih jedinica, već broja života koji su spaseni i što ukazuje da humanost nije vrednost izgubljena u vremenu. Nadamo se da ćemo biti sve uspešniji i da ćemo postići krajnji cilj, a to je da se ljudi bez naših apela odluče na human čin davalaštva krvi, istakao je Bubanja.\nLetnji period svim transfuziološkim službama poznat je kao period deficita, ako se zdravi ljudi odmaraju ne znači da se i bolest odmara, rekla je Zvezdana Lojpur, načelnica Službe za snabdevanje krvlju i krvnim produktima Kliničkog centra Kragujevac. Svakodnevno se rade operacije i postoji velika potreba za krvlju, valja napomenuti da bi se zbrinuo pacijent sa problemom krvarenja potrebno je da petoro ljudi daju krv. Dobra saradnja lokalne samouprave, službe Kliničkog centra i Instituta za trasfuziju, a prvenstveno dobrovoljnih davalaca, omogućava da svakodnevno obezbedimo dovoljnu količinu krvi što je smisao i cilj našeg rada, dodala je doktorka Lojpur.\n- Crveni krst ima misiju da promoviše i organizuje akcije dobrovoljnog davalaštva krvi, da motiviše davaoce. Kao partneri Institutu za transfuziju krvi Srbije i Službe za tranfuziju, Crveni krst uspešno realizuje ove akcije. Dobra saradnja među institucijama koja postoji i mreža koju smo uspostavili je suštinska i vidljiva, a u interesu je pacijenata. Ako je po nacionalnim standardima potrebno da četiri odsto stanovnika budu davaoci krvi u jednoj sredini, taj procenat i postižemo na lokalnom nivou već godinama, istakla je Marica Patrnogić, predstavnica Gradske organizacije Crvenog krsta.\nKonferenciji za novinare prisustvovala je Marija Đorđević, načelnik Odeljenja za zdravstvenu zaštitu. Poklanjanjem po tri ulaznice za kupalište na otvorenim bazenima svakom dobrovoljnom davaocu u toku ove dve akcije, Sportski centar "Park" se priključuje i podržava kampanju.\nU okviru Letnje kampanje dobrovoljnog davalaštva krvi u Kragujevcu će se održati dve akcije:\nu četvrtak 9. jula od 10 do 17 časova u Pešačkoj zoni i\nu subotu 18. jula od 11 do 17 časova u Delta parku (Save Kovačevića 27).\nKLINIČKI CENTAR KRAGUJEVAC - TRANSFUZIJA FB PROFIL\nCRVENI KRST KRAGUJEVAC FB STRANA


Radio TV Stara Pazova - SUTRA SEDNICA SO STARA PAZOVA: Još jedan rebalans opštinskog budžeta\nSUTRA SEDNICA SO STARA PAZOVA: Još jedan rebalans opštinskog budžeta\nPred odbornicima SO Stara Pazova sutra će se naći predlog Odluke o rebalansu budžeta opštine Stara Pazova za 2017.godinu. Ukoliko odbornici usvoje odluku, biće to drugi rebalans budžeta u ovoj godini. Na osnovu predloga, prihodi i primanja iz budžeta ostaju nepromenjeni u odnosu na planirane Odlukom o prvom rebalansu, dok su prihodi iz drugih izvora finansiranja značajno uvećani, jer su u njima sada pored dodatnih prihoda predškoslkih ustanova i ustanova kulture i prihodi koje opština Stara Pazova dobija od drugin nivoa vlasti. Najveći deo sredstava čini učešće AP Vojvodine i Republike Srbije u sufinansiranju kapitalnih projekata opštine Stara Pazova. Na dnevnom redu sutrašnje sednice SO Stara Pazova je i predlog Odluke o konverziji potraživanja, na osnovu koje bi deo duga "Laste" prema opštini trebalo da bude pretvoren u udeo opštine u vlasništvu tog saobraćajnog preduzeća. Na sednici će biti predstavljeni i odgovori na odbornička pitanja u vezi sa izgradnjom nadvožnjaka kod pružnog prelaza u Staroj Pazovi i izgradnjom kanalizacije u Novoj Pazovi.


Sindikat medija: Zabrinuti smo zbog reakcije menadžmenta RTCG prema Lekoviću | indeksonline.me\nHome Vijesti Sindikat medija: Zabrinuti smo zbog reakcije menadžmenta RTCG prema Lekoviću\nSindikat medija: Zabrinuti smo zbog reakcije menadžmenta RTCG prema Lekoviću\nZabrinuti smo zbog reakcije menadžmenta Nacionalnog javnog servisa RTCG prema kolegi Zoranu Lekoviću. On je na društvenim mrežama kritikovao način izvještavanja Televizije Crne Gore, vezan za nekoliko programskih sadržaja, koji po njegovom mišljenju nije u skladu sa profesionalnim standardima novinarske profesije, saopštili su danas iz Glavnog odbora Sindikata medija Crne Gore.\nU Glavnom odboru SMCG ističu da je Lekovićevom istupu prethodila ostavka šefa deska Bojana Terzića.\n“Terzić je kao razlog za podnošenje ostavke između ostalog naveo emitovanje spornog sadržaja u drugom Dnevniku šestog oktobra koji je vodio i uređivao. Takav čin govori o ozbiljnom neslaganju između zahtjeva menadžmenta i novinarskog kodeksa urednika informativnog programa. Ovdje se radi o iskazivanju slobode mišljenja novinara koji su se odlučili na određenu reakciju, za koju smatramo da je nastala iz profesionalnih i moralnih razloga, iako se može diskutovati da li je Terzić i ranije imao većih povoda za tako nešto”, navode u GO SMCG.\nKako dodaju, reakcije Lekovića i Terzića imaju uporište u Evropskoj konvenciji o ljudskim pravima i Zakonu o nacionalnom javnom emiteru RTCG, koji kaže: “Novinari zaposleni u RTCG-u su nezavisni u svom radu i djeluju u interesu javnosti. Novinaru se ne može otkazati radni odnos, smanjiti zarada, promijeniti status u redakciji ili utvrditi odgovornost zbog stava ili mišljenja koje je izraženo u skladu sa profesionalnim standardima i programskim pravilima”.\n“Pokrenut je postupak za smjenu Zorana Lekovića sa mjesta urednika Ekonomske redakcije i zatraženo je da napusti kancelariju koju koristi posljednjih 10 godina. Takođe, otkazana su sva snimanja za emisiju Biznis zona koju uređuje, a koja je i skinuta sa programa. U drugom Dnevniku osmog oktobra emitovan je i privatni sadržaj novinara Lekovića bez njegovog znanja i odobrenja u cilju kompromitacije i diskreditacije njegove ličnosti”, naglašavaju u GO Sindikata medija.\nTo su, kažu, direktne posljedice Lekovićevog slobodno izraženog mišljenja.\n“Jedan od najvažnijih zadataka SMCG je da upozorava poslodavce, ma o kojem se mediju radilo, da ne smiju primjenjivati represivne mjere prema svojim radnicima koji na civilizovan način u skladu sa profesionalnim standardima iznose mišljenje na određene teme ili u odnosu na uređivačku politiku koja može ozbiljno uznemiriti značajan dio javnosti. Takvim svojim djelovanjem novinari doprinose unapređenju medijske scene u Crnoj Gori i podizanju nivoa objektivnosti novinarske profesije”, poručuju iz GO SMCG.\nNjihova preporuka je da rukovodioci RTCG odustanu od represivnih aktivnosti, tim prije što je u nedavnom izvještaju Evropske komisije na temu prava na slobodu govora i mišljenja komentarisan disciplinski postupak protiv dvoje novinara te medijske kuće (jedan od njih je Zoran Leković) koji su kritikovali dokumentarni film emitovan u martu 2020. godine, nastao u produkciji RTCG.\n“U izvještaju između ostalog piše: “Iako postupak nije rezultirao sankcijama, njegovo iniciranje je predmet zabrinutosti”. Svi zajedno treba da pokažemo da smo opredijeljeni za vladavinu prava i slobodu medija što potencira i Oliver Varhelji, evropski komesar za proširenje EU, koji upravo na tu temu danas govori sa predstavnicima crnogorskih vlasti”, zaključuju u Glavnom odboru Sindikata medija Crne Gore.


ŽELITE NA ODMOR DA POVEDETE I SVOJE KUĆNE LJUBIMCE? Popularna srpska planina je top destinacija ZA TO! - OnlineVesti\nPrelepa srpska planina Zlatibor, Foto: Rina\n– Poznato je da psi ljudima daruju prijateljstvo i održavaju nas zdravima, jer zahtevaju šetnje i boravak na otvorenom. Samim tim doprinose smanjenju osećaja usamljenosti i stresa. S obzirom na sve što ovi kućni ljubimci pružaju, ljudi ih više nego ikada doživljavaju kao porodicu i nerado provode svoje odmore bez njih. Jedna od osnovnih potreba vlasnika pasa je smeštaj, a zatim i sam boravak u turističkom mestu, u parkovima, šetnjama, kafićima, restoranima. Najam smeštaja za pse na Zlatiboru podrazumeva trošak koji se na dnevnom nivou kreće od 1.000 do 2.000 dinara, kažu u TO Zlatibor.


Hejnkes: "Verujem u snagu Bajerna" - Sportske.net\nBarsa je želela Bajern!?Barsa je želela Bajern!?Ono kad golman uhvati makaziceKajzer Franc: "Barsa je favorit"Kajzer Franc: "Barsa je favorit"\nBajern i Barselona će se sastati u polufinalu Lige šampiona, a Jup Hajnkes smatra da njegov tim čeka neizvestan duel.\n"Barselona je tim koji dominira evropskim fudbalom u poslednjih nekoliko godina, i znamo da nas čeka težak meč", izjavio je Hajnkes.\n"U polufinalu Lige šampiona igraju samo najbolji timovi u tom trenutku. Barselona je vrhunski tim, ali ja sam siguran u snagu Bajerna", dodao je on.\nHajnkes očekuje dve veoma uzbudljive utakmice.\n"Očekuju nas dve veoma uzbudljive utakmice. Oba tima igraju napadački fudbal, ali imaju i solidne odbrane i taktički su odlično pripremljeni. Ne smatram da je Barselona u prednosti jer ima prednost domaćeg terena u revašu", rekao je Hajnkes.\n"Očekuje nas fantastična atmosfera na "Kamp Nouu". Poznajem španski fudbal, pratio sam ga čak i po odlasku iz Španije. Barselonu ne čini samo Mesi. Imaju nekoliko fantastičnih igrača, kao što su Ćavi, Inijesta, Buskets, Fabregas, Vilja", dodao je on.


FEST 2016 otvara domaći film "Vlažnost"\nNaslovna » Izlasci » Festivali » FEST 2016 otvara domaći film „Vlažnost“\nFEST 2016 otvara domaći film „Vlažnost“\nAh Neša 28. decembar 2015. Festivali Postavite komentar\n44. FEST 2016, otvoriće film „Vlažnost“, beogradskog reditelja Nikole Ljuce.\n„Vlažnost“ je moderna priča sa primesama trilera, prati lik Petra, mladog menadžera čiji život dobija neočekivani obrt kada njegova žena iščezne, a on pokuša da njen nestanak sakrije od svih i nastavi sa normalnim životom.\nDok danju pokušava da održi savršenu sliku koju je o sebi izgradio, noću ne može da spava; počinje da trči praznim ulicama i suočava se sa drugačijim licem grada, njegovim kontrastima i sukobima koje nikada do tada nije primećivao. U periodu od nedelju dana, Petrov život uvučen je u kovitlac događaja, njegovi strahovi i nesigurnost sve više izlaze na površinu i što se on više trudi da ih potisne, oni su sve jači.\n„Vlažnost“ je celovečernji debi Nikole Ljuce koji se istakao kratkim filmovima „Četvrtak“, „Narednik“ i „Scene sa ženama“ koji su prikazivani na mnogim međunarodnim i domaćim filmskim festivalima.\nLjuca je ovim rečima prokomentarisao to što njegov debi otvara 44. FEST:\n– Godine 2001, FEST je prikazao dva meni jako bitna filma. „Ples u tami“ na otvaranju i „Magnoliju“ na zatvaranju. Ta dva filma su bila prelomna da ja počnem da se bavim režijom. Oni su u meni izazvali onaj poseban trenutak koji čoveku da smisao, znao sam ko sam i šta želim od života. A to je bilo na FEST-u. Od tada je bilo još dosta filmova koji su me formirali, na tom istom FEST-u, u salama Sava centra i DKC-a. 2014. godine završavam snimanje svog prvog dugometražnog filma „Vlažnost“, baš ispred tog Sava centra, i shvatam da su me Lars Fon Trir i Pol Tomas Anderson posredno i doveli tu. Sad znam da će moj film otvoriti FEST, da ću ja sa svojom ekipom moći da se poklonim posetiocima i vernoj publici baš u Sava centru i da odatle započnemo život našeg filma. Osećaj sreće i zahvalnosti je dublji i kompleksniji nego što može da se opiše rečima.\n– Radujem se susretu publike FEST-a sa potpuno novom energijom koju u domaću kinematografiju donosi film „Vlažnost“ – rekao je umetnički direktor FEST-a, Jugoslav Pantelić. – Nikola Ljuca je jedan od onih autora koji je uspeo da svojim dugometražnim debijem opravda i najzahtevnija očekivanja od svih nas koji pratimo njegovo dosadašnje stvaralaštvo.\nPremijera ovog filma se dugo očekuje, budući da je od samog svog začetka projekat privlačio pažnju mnogobrojnim podsticajima koje je dobijao od prestižnih fondova i festivala. Prvi uspeh zabeležio je početkom 2011. kada je odabran za učešće na „Script Station“ platformi za razvoj scenarija u okviru filmskog festivala u Berlinu.\nScenario je bio jedan od 12 iz celog sveta koji su nagrađeni finansijskom podrškom za razvoj holandskog „Hubert Bals“ fonda.\nFilm „Vlažnost“ na FEST-u se prikazuje se u okviru takmičarskog programa „Srpski film“.\n44. beogradski međunarodni filmski festival FEST biće održan od 26. februara do 6. marta 2016. godine. (danubeogradu.rs)\nTagovidomaći film fest fest 2016 festivali sava centar\nPrethodni Ulica otvorenog srca 1. januara na Novom Beogradu\nSledeći Multimedijalna izložba “Jugoton – istočno od raja”


Datum: 19. 02. 2014.\nIzricanje odluke Pretresnog veća po zahtevu na osnovu pravila 98bis za oslobađajuću presudu u postupkuu protiv Gorana Hadžića, zakazano je za sutra, u četvrtak 20. februara u 15:30 časova u sudnici I. Na pretresu na osnovu pravila 98bis održanom 16. i 18. decembra, Hadžićeva odbrana je tvrdila da tužilaštvo nije dokazalo nijednu od 14 tačaka koje se optuženom stavljaju na teret i zatražilo oslobađajuću presudu. Tužilaštvo je u odgovoru zatražilo da se zahtev odbije.\nU postupku protiv Vojislava Šešelja, sudija Agius, vršilac dužnosti predsednika MKSJ je u prošli četvrtak imenovao Žalbeno veće koje će razmatrati žalbu optuženog, podnesenu 10. januara, na odluku kojom je naložen nastavak postupka.\nNa suđenju Radovanu Karadžiću, tokom pretresa u prošli petak, Veće je najavilo da je zahtev odbrane za privremeni prekid postupka kako bi se optuženi pripremio za svoje svedočenje delimično prihvaćen. Suđenje će biti privremeno prekinuto nakon završetka svedočenja poslednjeg svedoka odbrane do 3. marta, kada će početi svedočenje optuženog. Tužilaštvo je tokom tog pretresa takođe najavilo da će zatražiti da izvede dokaze u postupku pobijanja i dobilo rok do 4. marta da podnese taj zahtev.\nU predmetu Karadžić o logoru Omarska, gde je bio vođa smene obezbeđenje tokom relevantnog perioda, svedoči svedok Momčilo Gruban. On je 238. svedok odbrane.


Извештај са округлог стола „Електронско гласање и електронске седнице“ | Društvo za informatiku Srbije\nIzveštaj sa okruglog stola „Elektronsko glasanje i elektronske sednice“\nDruštvo za informatiku Srbije i Privredna komora Srbije organizovali su 24. decembra okrugli sto „Elektronsko glasanje i elektronske sednice“.\nUčesnici skupa su potvrdili da je na desetine državnih organa i lokalnih samouprava uvelo primene elektronske sednice i elektronskog glasanja.\nSastanak je bila pogodna prilika da se izvrši razmena iskustava, sagledaju efekti i podstakne interes da se još više šire primene elektronske sednice i glasanja.\nRade Dragović, predstavnik Ministarstva za državnu upravu i lokalnu samoupravu je naglasio da Vlada na sednicama koristi elektronsko glasanje i da država podržava uvođenje elektronskih sednica i glasanja na svim nivoima i da je to važan vid modernizacije rada državnih organa i lokalne samouprave.\nIvan Lazarević iz kompanije S&T je prikazao aplikaciju za izbore koje je ova kompanija razvila po zahtevu Vlade Republike Crne Gore.\nDr Milan Paroški, pomoćnik direktora Uprave za zajedničke poslove APV je predstavio efekte elektronske sednice i elektronskog glasanja na sednicama Pokrajinske vlade APV a koje su počele još 2007. godine i stalno se razvijaju.\nDuško Radišić, pomoćnik gradonačelnika iz Zrenjanina je naglasio da se ulaganja u elektronsko glasanje isplate već posle godinu dana i da se efekti ogledaju u većoj efikasnosti odlučivanja, manjim troškovima u kancelarijskom materijalu i porasti informisanosti.\nDragan Radaković je predstavio projekat koji je razvijen za elektronske sednice u 6 banatskih opština.\nNa skupu je predloženo da se elektronske sednice koriste i u ostalim opštinama imajući u vidu da se tako doprinosi bržem radu, modernizaciji i smanjivanju troškova.\nTakođe, nadležni državni organi treba da imaju u vidu da se elektronska oprema i aplikacije mogu koristiti i za izbore.\nIzveštaj – IV sednica Radne grupe NKEU za poglavlje 10


Održan regionalni sastanak o sanaciji zagađenja reke Lim | Energetski portal Srbije\nOdržan regionalni sastanak o sanaciji zagađenja reke Lim\n02.09. 2014 Svet\nU petak 29. avgusta 2014. godine ministar poljoprivrede i zaštite životne sredine gospođa dr Snežana Bogosavljević Bošković sastala se sa ministrom za prostorno uređenje, građevinarstvo i ekologiju Republike Srpske gospođom Srebrenkom Golić. Cilj sastanka bio je unapređenje odnosa Republike Srbije i Republike Srpske pre svega u oblasti zaštite životne sredine.\nDogovoreno je da je neophodno što pre pristupiti čišćenju korita reke Lim, jer otpad koji ovom rekom stiže u Republiku Srpsku ugrožava rad hidroelektrane u Višegradu. Rečeno je da bi se po ovom pitanju trebalo angažovati sve tri zemlje kroz koje protiče Lim (Republika Srbija, Republika Srpska, Republika Crna Gora), kako bi se moglo aplicirati za sredstva iz fondova Evropske unije.\nMinistar za prostorno uređenje, građevinarstvo i ekologiju Republike Srpske gospođa Srebrenka Golić izjavila je da je Republika Srpska do sada očistila oko 30 hiljada kubnih metara ove reke, a samo zajedničkim delovanjem zemalja iz regiona problem zagađenja Lima može da se reši.\nMinistar poljoprivrede i zaštite životne sredine gospođa dr Snežana Bogosavljević Bošković dodala je da se zajedničkim projektima Republike Srbije i Republike Srpske mora sprečiti dalje zagađenje Lima, kao i da se moraju sanirati divlje deponije pored ove reke.\nInače, Republika Srpska sa gradovima Nova Varoš, Sjenica, Priboj i Prijepolje ima potpisan Sporazum o formiranju regiona za upravljanje otpadom, kao i usvojen Regionalni plan upravljanja otpadom kojim je predviđena izgradnja regionalne deponije Banjica u Novoj Varoši. Sa izgradnjom ove deponije započelo se još 2008. godine, ali su radovi prekinuti zbog nedostatka finansijskih sredstava.\nSledeći sastanak koji će za temu imati čišćenje reke Lim održaće se 10. septembra 2014. godine u Priboju, a prisustvovaće mu predstavnici Ministarstva poljoprivrede i zaštite životne sredine Republike Srbije, predstavnici Ministarstva za prostorno uređenje, građevinarstvo i ekologiiju Republike Srpske zajedno sa predstavnicima nadležnih opština.\nSporazum o formiranju regiona za upravljanje otpadom\nregionalna deponija Banjica


Devojčica krišom ušla u avion i otputovala u Sankt Peterburg – Plus Radio\nHome / Putovanja / Devojčica krišom ušla u avion i otputovala u Sankt Peterburg\nDevojčica krišom ušla u avion i otputovala u Sankt Peterburg\nBy Plus Radio on 28/04/2016 Vrijeme: 15:12\nDesetogodišnja devojčica uspela je da se ukrca u avion i pobegne iz Moskve u Sankt Peterburg bez ličnih dokumenata i karte, saopštila je danas ruska saobraćajna policija.\nKako se navodi u saopštenju, desetogodišnjakinja je u utorak krenula u školu, ali se nije vratila. Ona je došla na međunarodni aerodrom Vnukovo u Moskvi, gde se umešala među putnike i neopaženo ušla u avion za Sankt Peterburg.\nPolicija je saopštila da je devojčica ušla u letelicu zajedno s velikom porodicom s decom. Zaposleni na aerodromu u Sankt Peterburgu primetili su da devojčica luta bez pratnje po aerodromskoj zgradi.\nOmbudsman za prava deteta Pavel Astakov je upozorio na to da način na koji je devojčica uspela da se ukrca u avion dovodi u pitanje bezbednost na ruskim aerodromima.\n← Previous Story Tokom praznika voz „Nostalgija“ na „Šarganskoj osmici“\nNext Story → Ulazak u ovu zemlju uskoro će zahtevati DNK analizu


Đorđević i Li o daljoj saradnji u oblasti odbrane\nMinistar odbrane Zoran Đorđević razgovarao je danas sa ambasadorom Kine Li Mančangom o daljem unapređenju saradnje u oblasti odbrane, posebno vojno-ekonomske i vojno-medicinske.\nBEOGRAD - Ministar odbrane Zoran Đorđević razgovarao je danas sa ambasadorom Kine Li Mančangom o daljem unapređenju saradnje u oblasti odbrane, posebno vojno-ekonomske i vojno-medicinske.\nSagovornici su saglasni da je nedavna poseta predsednika NR Kine Si Đinpinga Srbiji potvrdila strateško partnerstvo i prijateljstvo dve zemlje.\nĐorđević je u razgovoru naglasio da je cilj spoljne politike Srbije razvoj odličnih odnosa sa svim partnerima i na Istoku i na Zapadu i puno poštovanje politike vojne neutralnosti.\nOn je zahvalio kineskom ambasadoru na pomoći kroz vojne i civilne donacije Vlade NR Kine.\nTokom nedavne posete načelnika Generalštaba Vojske Srbije Kini, potpisan je Sporazum o donaciji u vrednosti od 30 miliona juana, odnosno oko 4 miliona evra, dok je nedavno realizovana i kineska donacija od 24 motorna čamca i 30 kompleta ručnih GPS uređaja.\nDatum kreiranja: 19 jul 2016\nSledeća ⇨ Kreće milionska rekonstrukcija SC "Morača"\nPrethodna ⇦ Uskoro direktnim letom iz Beograda i za Peking - U Srbiju stiže kineski avioprevoznik


Šef Volvoa nije ljubitelj trenda osuđivanja avionskog saobraćaja od strane ekologa - Auto Republika\nПочетна Zelene strane Šef Volvoa nije ljubitelj trenda osuđivanja avionskog saobraćaja od strane ekologa\nU Švedskoj postoji termin za rastući trend koji za cilj ima da se korisnici vazdušnog saobraćaja osećaju krivim zbog veće emisije ugljen-dioksida: flygskam, ili „letna sramota“.\nGreenpeace, Extinction Rebellion i aktivisti poput šesnaestogodišnje Grete Tunberg, dodatno promovišu „letnu sramotu“, naglašavajući ulogu vazdušnog saobraćaja u globalnom zagrevanju.\nCitigroup predviđa da će ova kampanja podići troškove za avio prevoznike, potrošače i kompanije.\nJedan od najpoznatijih građana Švedske, koji nisu ljubitelji ove ekološke inicijative, je šef Volvoa, Hakan Samuelson.\n„Mislim da hodate veoma opasnom stazom kada kažete ’ne, ne bi trebalo da letimo’“, kaže Samuelson. „Jedan od najvažnijih faktora u cilju promovisanja kulturološkog razumevanja među ljudima je putovanje.“\nVolvoov odgovor je da učini automobilsko putovanje održivim, zbog čega kompanija planira da lansira po jedno električno vozilo godišnje do 2025., počev od naredne godine s modelom XC40 Recharge.\nDok proizvođači poput Volvoa, Mercedes-Benza, Nissana i Volkswagena premeštaju fokus na eletrifikaciju svojih gama, avionska industrija nastavlja da upozorava da će za smanjivanje emisije ugljen-dioksida biti potrebne godine, ako ne i decenije.\nSamuelson smatra da više toga može da bude urađeno.\n„Zar ne bi Airbus, Boeing i ostali mogli da pokušaju da učine da održivi vazdušni saobraćaj bude deo njihove misije?“, zapitao se on.\nŠef Volvoa je takođe izjavio da su „simbolična obećanja“ u cilju pomoći ostvarivanju Pariskog klimaskog sporazuma, kao što su redukovanje vazdušnog saobraćaja ili dovođenje u pitanje ekonomskog rasta, pogrešan put. On je dodao da bi trebalo da prepoznamo da ukoliko se tržišno pokretani poduhvati uradi na pravi način, on bi trebalo da rezultira istinskom održivošću.\ntagovi: airbus avio saobraćaj boeing Hakan Samuelsson volvo\nprethodni Bristol je prvi grad u Velikoj Britaniji koji je zabranio upotrebu dizel automobila\nsledeći Drugi život u gliseru za baterije iz Renaultovih električnih automobila\nAj da neko objasni šta to co2 radi.


2001/05/05 01:55 Nezavisnost Crne Gore i Kosova - dug hod po mukama!\nSAT, 05 MAY 2001 01:55:27 GMT\nNezavisnost Crne Gore i Kosova - dug hod po mukama!\nTok i zavr�etak parlamentarnih izbora u Crnoj Gori su sa velikim interesovanjem pra�eni od strane gra�ana, javnog mnienja, medija i kosovskih politi�ara. Me�utim, o�ekivanja i nade nisu bila ista. Srbi, mo�da i u�i segmenti neke druge nacionalne zajednice su �eleli pobedu koalicije za Juoslaviju. Njihove kalkulacije u vezi Crne Gore su starijeg datuma. Oni, naime, ocenjuju da bi eventualno odvajanje Crne Gore otvorilo ili olak�alo put Kosovu za odvajanje od Srbije ili Jugoslavije. Ako se Crna Gora ne bi osamostalila od Jugoslavije, onda bi sa ve�im insistiranjem me�unarodne zajednice skoro onemogu�ilo i odvajanje Kosova. Ne jednom tokom prethodnih meseci srpski politi�ari su upozoravali predsednika Crne Gore, Mila �ukanovi�a, da bi prilikom podno�enja zahteva za osamostaljivanje njegove zemlje trebao da svakako ima u vidu interese, ne samo Srbije, t.j. da bi takav akt otvorilo put nezavisnosti Kosova. U tom smislu najvi�e su insistirali srpski politi�ari sa Kosova. Kosovska javnost je na�iroko obave�tavana da zvani�nici Crne Gore, uklju�uju�i tu i predsednika �ukanovi�a, nisu prihvatili tu tezu, isti�u�i da �e se status Kosova re�avati u trouglu Pri�tina-Beograd-me�unarodna zajednica, mo�da u nekom du�em periodu, i da Crna Gora ne mo�e ostati taocem toka ovog procesa.\nAlbanski i drugi kosovski politi�ari nisu se toliko mnogo eksponirali tokom predizborne kampanje u Crnoj Gori. To ne zna�i da i oni, kao i kosovska javnost, intimno nisu �eleli da crnogorska koalicija koja je zastupala opredeljenje za osamostaljenje te republike ne zabele�i ubedljivu pobedu. Me�utim, oni su polazili od procene da je Kosovo ipak poseban problem i da se njegova sudbina ne mo�e vezati, �ak ni delimi�no, za tokove odnosa izme�u Beograda i Podgorice. Oni su do�li do zaklju�ka da mogu�a zbrka u tom pogledu mo�e ispasti veoma �tetna po politi�ke i diplomatske akcije u vezi sa nezavisno��u Kosova. S druge strane, kosovska javnost sa velikim interesovanjem je pratila tokove predizborne kampanje i sa velikom radoznalo��u �eka na mogu�i ishod koji bi sa sobom mogao doneti tesni izborni rezultat. Uprkos umerenosti politi�ara i politi�kih partija, u javnosti na�iroko vlada mi�ljenje da bi odvajanje Crne Gore unapredilo tokove i ubrzalo proces definitivnog raspada Jugoslavije i, �ak, razgradnje same jugoslovenske ideje. Pretpostavlja se, mo�da ne bez razloga, da bi definitivni raspad Jugoslavije mogao biti od pomo�i u osetnom razja�njenju budu�eg polo�aja Kosova. To bi, smatra se, oslabilo argumente onih koji budu�nost Kosova vide ''pod kapom Beograda''. Ocenjuje se da, ako ne mogu �iveti zajedno dva toliko bliska naroda po etni�kom poreklu, jeziku, kulturi i istoriji, kao �to su to Srbi i Crnogorci, bi bilo apsurdno insistirati na zajedni�kom �ivotu, bilo to i u veoma krhkoj dr�avnoj vezi, Albanaca i Srba. Jo� jedan argument za kojim se pose�e je i skoro dvogodi�nji rat na Kosovu, kada je srpski re�im poku�ao da problem prava Albanaca re�i ubistvima i njihovim proterivanjem sa Kosova.\nPrema pretpostavkama lokalnih ovda�njih i stranih novinara i analiti�ara, a koja se veoma op�irno prenose u ovda�njim medijima, odvajanje Crne Gore od Jugoslavije bi olak�alo pitanje osamostaljenja Kosova i sa aspekta odr�ivosti Rezolucije 1244 Saveta bezbednosti OUN, u kojoj se Kosovo tretira kao teritorija koja se nalazi pod suverenitetom Jugoslavije. U toj rezoluciji se nigde ne pominje Srbija, koja je i jedini pretendent nad teritorijom Kosova. Ima takvih, �ak i diplomatskih, krugova u svetu koji ne prave razliku izme�u Srbije i Jugoslavije, ali se to ne mo�e re�i za eksperte i diplomate koji su i doneli Rezoluciju 1244. Zato, eliminisanje Srbije iz te Rezolucije mo�e se objasniti i kao fakti�ko i pravno izvla�enje Kosova iz Srbije i njegovo tretiranje na nivou Jugoslavije. Upravo je to bila preovla�uju�a teza u brojnim izjavama diplomata da se Kosovo ne�e vi�e vratiti pod vla��u Srbije. Me�utim, istovremeno, ovom tezom se sugerisalo na vezu koju bi uspostavile, kao ravnopravne jedinice, Srbija, Kosovo i Crna Gora.\nUpro��eno obja�njenje u ovom slu�aju glasi da bi se, u slu�aju nepostojanja Jugoslavije, eliminisao i pravni okvir veza izme�u Crne Gore, Kosova i Srbije. Jedno od mogu�ih interpretacija, koje ide Albancima u prilog, je stav da ako Jugoslavija prestane da postoji, pada i Rezolucija 1244. Kosovo, na taj na�in, ostaje negde izvan, dakle stvara se fakti�ko stanje njegove nezavisnosti. Me�utim, pravno i fakti�ko stanje nakon eventualnog odvajanja Crne Gore u Beogradu se tretira sasvim druga�ije. U intervjuu datom pre nekoliko meseci pri�tinskom dnevnom listu ''Koha Ditore'', zatim i u nekoliko drugih izjava, jugoslovenski je predsednik, Vojislav Ko�tunica, ocenio da u slu�aju odvajanja Crne Gore, u pogledu pravne pozicije Kosova se prakti�no ne bi ni�ta izmenilo. Po njemu, Srbija je legitimni naslednik Jugoslavije.\nMe�utim, u Pri�tini ima i onih koji, i u slu�aju osamostaljenja Crne Gore, daljo tok doga�aja ne vide na tako upro��en na�in. Oni sa velikom ozbiljno��u uzimaju stavove velikih sila oko potrebe o�uvanja sada�nje Jugoslavije i ocenjuju da se svetski diplomatski centri u velikoj meri protive nezavisnosti Crne Gore i zbog Kosova. Zato, pretpostavljaju se da �e u New Yorku i u kancelarijama velikih sila u�initi sve da se ova Jugoslavija ne raspadne. Ali, i kada bi se ona raspala, oni �e poku�ati prona�i interpretacije koje ne bi dozvolile tako lako odvajanje Kosova od Beograda, �emu streme Albanci. U slu�aju raspada Jugoslavije, oni ipak o�ekuju da �e se velike sile anga�ovati, prvo, za uvo�enje Kosova pod vla��u Srbije i, zatim, za �to ve�e odugovla�enje procesa odre�ivanja definitivnog statusa Kosova. Ocenjuje se da se nezavisnost Kosova posmatra ne samo iz aspekta diplomatskih kalkulacija i drugih interesa velikih sila i odnosa na relaciji Pri�tina-Podgorica-Beograd, ve� i sa aspekta bezbednosti ovog dela Balkana.


Bezbednost ljudi, imovine i budžeta\nProtivprovalni sistemi su tu da obezbede maksimalnu sigurnost vaših ljudi, korisnika i poslovnog prostora. Rešenja koja implementiramo proizvedena su u EU i odlikuje ih pouzdanost, vrhunski kvalitet i jednostavnost upravljanja. U ovoj oblasti sarađujemo sa vodećim svetskim proizvođačima kao što su Paradox, DSC i Crow. Protivprovalni sistemi su dizajnirani tako da detektuju lažne alarme i omoguće efektivnu bezbednost perimetra u realnom vremenu.\nOvi detektori beleže frekvencije udara u staklo i lomljenje čime se automatski pokreće alarm sa visokom preciznošću.\nIdealno rešenje za kuhinje, mokre čvorove, podrume i garaže gde se najpre očekuje sakupljanje vode.\nPostavljaju se na lako dostupnim mestima za radnike koji su pod rizikom od napada. U trenucima ugrožavanja bezbednosti ljudi momentalno šalju signal za uzbunjivanje.\nCelokupni sistem zaštite se nadzire sa centralne lokacije i vrši se vizuelizacija statusa sistema preko grafičkih mapa objekta. Pored grafičkih obaveštenja, sistem ima i audio signalizaciju u situacijama kada se zahteva brza i efikasna reakcija osoblja.\nZaštiti svoj perimetar na vreme – Paradox\nHardver i softver za video nadzor


Milanović podneo ostavku na mesto prvog čoveka valjevskih socijalista | Kolubarske\nVršilac dužnosti predsednika Gradskog odbora SPS Đorđe Milanović podneo je ostavku na tu stranačku funkciju. U kratkoj izjavi za Kolubarske.rs Milanović je rekao da "želi da napravi pauzu u svom političkom životu" i dodao da ne napušta Socijalističku partiju Srbije.\nPored odluke da se povuče sa čelnog mesta valjevskih socijalista, Milanović je odlučio i da napusti službu u Gradskoj upravi.\nĐorđe Milanović je bio kandidat za gradonačelnika Valjeva i nosilac izborne liste SPS-JS na lokalnim izborima 2020. godine. Osvojili su 16 odborničkih mandata ili blizu 10.000 glasova birača u Valjevu. Za razliku od Republike gde vladaju naprednjaci i socijalisti u Valjevu takve koalicije nema jer naprednjaci nisu pristali na zahtev socijalista da njihov čovek bude zamenik gradonačelnika, tako da je SPS ostao u opoziciji.\nOdluku o pauzi u političkom životu, Milanović je objavio na svom Fejsbuk profilu gde je napisao da je to, da bi se okrenuo svom životu, jedina ispravna odluka.\nOn se zahvalio svima na podršci i naveo da je imao san, koji nisu uspeli da ostvare. "Želeo sam da saslušamo valjevske privrednike i da ih podržimo, da ojačamo našu privredu, da imamo novu halu, zatvoren bazen, moderan stadion, uređene seoske centre... Želeo sam završen Gerontološko centar, zgradu Napreda i Doma vojske... Mnogo toga...", napisao je između ostalog Milanović, a svoju objavu je završio rečenicom: "Nikoga nisam izdao ni prodao! Da li su mene... Nije bitno!".\nNakon loklanih izbora, na kojima je Đorđe Milanović izgubio od Lazara Gojkovića kandidata SNS za gradonačelnika Valjeva, dugo se spekulisalo da su "viđeniji i uticajni socijalsiti uradili sve da Milanović izgubi u trci za gradonačelnika", te da im je "više bilo stalo do toga da naprednjaci ostanu na vlasti, da se ne kvare odnosi, nego da pobedi njihov kandidat". U vreme predizborne kampanje bio je upadljiv izostanak javne podrške "starih" socijalista, pa i Đorđa Milićevića, tada prvog čoveka valjevskog SPS-a, Milanovićevoj kandidaturi. Upadljivo je bilo i to da je Milanović kampanju "gurao" uz pomoć mladih kolega.\nKonferencija za novinare (jun 2020.) (Foto: Đorđe Đoković)\nKonferencija za novinare (maj 2020.) (Foto: Đorđe Đoković)\nOzbiljnija podrška vrha SPS-a došla je sedam dana pred izbore kada je u Valjevu održana predizborna konvencija na kojoj su bili i lideri SPS i JS, Ivica Dačić i Dragan Marković Palma.\nPredizborna konvencija SPS i JS (12. jun 2020.) (Foto: Đorđe Đoković)\nĐorđe Milanović je bio zamenik predsednika GrO SPS sve do kraja februara ove godine kada je postavljen na mesto v.d. predsednika valjevskog odbora socijalista umesto Đorđa Milićevića koji je na toj funkciji bio od 2002. godine.\nNakon izbornog poraza i odlaska SPS u opoziciju, Đorđe Milanović se u oktobru 2020. godine, i pored toga što mu četvorogodišnji mandat nije istekao, povukao sa funkcije direktora JKP "Vodovod".\nMilanović je do 2016. godine bio direktor JKP Vidrak, a potom v.d. direktora JKP Vodovod sve do 2017. godine kada je preko konkursa izabran za direktora i bio je među retkim direktorima valjevskih javnih preduzeća koji nije bio u statusu vršioca dužnosti.\nPre direktorskog mesta u JKP Vidrak, Milanović je bio zaposlen kao komunalni inspektor u Odeljenju za komunalne i inspekcijske poslove Gradske uprave Valjevo. Na to radno mesto se vratio prošle godine nakon što je, kako su tada govorili "moralno i časno", napustio direktorsku fotelju u Vodovodu.\nKako je objavio na svom fejsbuk profilu, Đorđe Milanović je juče podneo zahtev za raskid radnog odnosa u Odeljenju za komunalne i inspekcijske poslove Gradske uprave Valjevo.\nPredmet vraćen Višem sudu na ponovno odlučivanje Pre 18 sati 42 minuta\nVučić počasni građanin Valjeva Pre 16 sati 29 minuta


Za Radiosarajevo.ba /Mirsad Vilić o informacijama da se "spremaju neredi" u Srebrenici / Radio Sarajevo\nZa Radiosarajevo.ba / Mirsad Vilić o informacijama da se "spremaju neredi" u Srebrenici\n11. 07. 2021. u 09:29:00 F. V.\nViše medija u bh. entitetu RS inače bliskih vladajućem SNSD-u Milorda Dodika proteklih dana kontinuirano plasira informacije da se u "u nedjelju spremaju neredi u Srebrenici", te da iz svega stoji "prljavi plan".\nKako prenosi ATV, pripadnici MUP-a RS otkrili su da "Bošnjaci planiraju incident tokom dolaska učesnika "Marša mira" u Potočare".\n"Policijski službenik je došao do saznanja da bi pojedinci iz nevladinog sektora i boračke organizacije iz Sarajeva i Tuzle, kao i neka lica iz Beograda, trebalo da insceniraju incident prilikom dolaska učesnika u Potočare, na području Vlasenice ili Bratunca, predstavljajući se kao nezadovoljni Srbi zbog presude generalu Ratku Mladiću i rušenja objekta Srpske pravoslavne crkve u Konjević Polju", tvrde iz MUP-a\nRS, kako ih citira ATV.\nA potom bi se, navodi isti izvor, "utopili u kolonu učesnika, a za sve bi okrivili MUP RS".\nScenaristi ove priče tvrde da je "plan da izazovu visokog predstavnika u BiH da sankcioniše funkcionere iz Republike Srpske", te da je zbog toga "policija je u pripravnosti".\n"Kao i prethodnih godina Ministarstvo unutrašnjih poslova Republike Srpske je nosilac aktivnosti obezbjeđenja skupa. Sve policijske strukture koje su angažovane imaju dobru saradnju, a sve sa ciljem da skup protekne u naboljem redu. Informaciju o mogućem bezbjednosnom ugrožavanju "Marša mira", Štab je podijelio sa svim\nbezbjednosnim agencijama u Bosni i Hercegovini", kaže Miljan Bobar, član štaba "Srebrenica 2021".\nDirektor Direkcije za koordinaciju policijskih tijela BiH Mirsad Vilić u razgovoru za Radiosarajevo.ba odlučno demantira navode o mogućim incidentima danas.\nAktivnosti se, veli, provode po planu.\n"Sve protiče u skladu sa našim planiranim aktivnostima. Nikakvih informacija nema koje bi mogle ukazivati na nerede. Dakle, sve do sada ide u skladu sa planiranim aktivnostima kako bi obilježavanje 26. godišnjice protekao u najboljem redu", zaključio je Vilić.\nTagovi: Mirsad Vilić Direkcija za koordinaciju policijskih tijela MUP RS Srebrenica Marš mira 2021\n11. juli / Nejra donijela babi kafu na mezar: Boljet će, ali nisam odustala\nGenocid / Duraković: Neka 11. juli prođe kako zaslužuju naši ubijeni...\n... / 26. godišnjica genocida u Srebrenici: Suze, bol, tuga i smiraj za 19 žrtava


Zvezda - Cilinšek se uzalud nadao... - Sportske.net\nZvezda - Cilinšek se uzalud nadao...\nIskusni defanzivac Saša Cilinšek ipak neće dobiti priliku da zaigra za Crvenu zvezdu, pošto mu u klubu nisu ponudili nastavak saradnje.\nProšle zime, nekadašnji fudbaler Vojvodine i Jagodine najavljen je kao značajno pojačanje Crvene zvezde u defanzivnoj liniji tima, u borbi za šampionsku titulu, ali umesto da na terenu pokaže da to zaista i jeste, greškom klupske administracije Cilinšek nije ni registrovan za prolećni deo sezone.\nDok su se njegovi klupski drugovi borili za titulu i na kraju je i osvojili, Cilinšek je samo trenirao, nadajući se da će od ovog leta konačno dobiti priliku da zaigra pred Zvezdinim navijačima.\nMeđutim, umesto toga, u Zvezdi su doneli odluku da se rastanu sa 32-godišnjim fudbalerom, koji će tako morati da ponovo menja sredinu, bez ijedne odigrane zvanične utakmice u crveno-belom dresu.\nProteklih godina, u Zvezdi smo se nagledali svakakvih situacija, setimo se, na primer slučajeva Šišića, Mijovića... pa onda ni situacija oko Cilinšeka nije iznenađujuća.


Sem što nam je skrenula pažnju da se industrija trenutno suočava sa izazovima u redovnom lancu snabdevanja, nabavci i logistici, istakla je i da su transparentnost proizvodnog procesa kao i održivi razvoj i zaštita životne sredine, ključni za opstanak ne samo ove industrije već sveta uopšte. Prema njenim rečima, u toj sferi je upravo potrebno da napravimo ogromne korake kako bismo išli u korak sa ostatkom sveta.\nŠta je ono što biste pohvalili u srpskoj industriji kafe?\nKod nas u regionu konzumiranje kafe je svojevrsni ritual bez kojeg ne možemo da zamislimo svoj dan. U kafi se uživa, miris i ukus kafe budi čula, kafa nas spaja, uz nju se započinje svako druženje i razgovor. To je, za nas kao proizvođača, savršen podstrek ali i ogromna odgovornost, da kvalitet i ukus kafe održavamo na najvišem nivou, kako bismo odgovorili svim zahtevima naših potrošača. Osim toga, trudimo se da kategoriju kafe inoviramo, prilagođavajući je vremenu i uslovima u kojima živimo. Zato bih, kao revolucionarnu inovaciju u kategoriji turske kafe, izdvojila Grand Black'n'Easy. Reč je o moćnoj, lokalnoj inovaciji, koja omogućava uživanje u autentičnom ukusu prave turske kafe, ali prilagođenoj modernom životnom stilu, koja prati potrebe domaćih potrošača za konzumacijom turske kafe van kuće i brzom pripremom. Ukoliko govorimo o kampanjama, veliki utisak na mene ostavljaju kampanje koje nose neku dublju poruku. Takva je na primer naša kampanja „Hajde da imamo vremena“, kroz koju se trudimo da potrošače podsećamo na važna pitanja – da u svakom danu ostave makar pet minuta vremena za ono što je stvarno važno, za sebe i svoje najmilije, za razgovore, smeh, druženje, hobije, zagrljaje, ljubav i svoje zdravlje, pre svega.\nNajveći izazov sa kojim se industrija trenutno suočava jeste u redovnom lancu snabdevanja, nabavci i logistici. Pandemija, različite situacije sa korona virusom u zemljama iz kojih dobavljamo kafu, ali i različiti vremenski uslovi, u velikoj meri utiču na proces snabdevanja. Tržište je dinamično, konkurencija je jaka, a garantovani kvalitet kafe i jedinstveni ukus, po čemu smo mi prepoznatljivi, mora se očuvati. Dodatno, činjenica je da se kod nas turska kafa doživljava kao tradicionalan možda čak i staromodan napitak. Zato nam je važno da kategoriju turske kafe modernizujemo i približimo proizvode mlađoj populaciji. To konstantno i činimo kroz plasiranje novih ukusa i proizvoda, postavljanjem novih trendova, odgovarajući potrebama mladih, savremenih ljudi koji žive bržim tempom života i navikama koje imaju u digitalnom dobu.\nIako živimo u digitalnom dobu, brendovi moraju biti povezani sa svojim potrošačima i uvek im pored kvaliteta nuditi i nešto više, smislenije, iskrenije i toplije.\nStandardni proizvodi konkurencije se povremeno kupuju, radi poređenja i analiziranja kvaliteta proizvoda sa našom ponudom. Dobra i jaka konkurencija vas motiviše da budete bolji, da date svoj maksimum i da stalno budete korak ispred. Takođe, pratimo i sve marketinške aktivnosti drugih proizvođača, kroz sve kanale, i radujemo se svemu što je inovativno na tržištu, bez obzira da li je inicijativa krenula od nas ili ne. Na taj način i mi unapređujemo svoje poslovanje, ali i kompletnu kategoriju, kao lider u proizvodnji kafe na ovim prostorima već dugi niz godina.\nTransparentnost proizvodnog procesa kao i održivi razvoj i zaštita životne sredine, ključni su za opstanak ne samo ove industrije već sveta uopšte i tu je potrebno da napravimo ogromne korake kako bismo išli u korak sa ostatkom sveta. Ponosni smo da smo napravili prvi korak i plasirali Grand Single Origin koji je prva turska kafa na ovim prostorima u genprotect ambalaži koja se može reciklirati. Kroz inovativnu Blockchain tehnologiju u saradnju sa Farmer Connect organizacijom, smo našim potrošačima omogućili da se, skeniranjem QR koda sa pakovanja naših Single Origin ukusa, upoznaju sa kompletnim procesom nastanka i puta kafe. Ta transparentnost je važna jer budućnost kafe zavisi od odgovornog i održivog načina njenog uzgajanja. Saradnja sa Farmer Connect organizacijom ima i humani karakter jer je skeniranjem koda moguće donirati novac za pomoć obezbeđivanja pijaće vode i održivih ekosistema u zemljama uzgajivačima kafe.\nOvo je samo prvi korak, a želim i očekujem da u narednom periodu briga o okruženju i održivom razvoju postane obaveza svih proizvođača ali i svakog od nas lično.\nDa bismo mogli da odgovorimo na zahteve naših potrošača mi kao proizvođači moramo nastupati hrabro i biti inovativni. Na nama je da stalno nudimo nove proizvode, koji neće odstupati od vrhunskih standarda kvaliteta, ali koji će biti drugačiji - prepoznatljivog, ali opet i izazovnijeg vizuelnog identiteta i koji će sa svojim korisnicima komunicirati kroz sve kanale, prenoseći neke dublje, emotivnije poruke. Iako živimo u digitalnom dobu, brendovi moraju biti povezani sa svojim potrošačima i uvek im pored kvaliteta nuditi i nešto više, smislenije, iskrenije i toplije.\nDve nagrade IAB MIXX Award za kampanje Grand kafe\nGrand kafa osvojila tri priznanja UEPS-a\nNovi pravilnik o kafi od 31. maja


Pozorišna predstava “Kamenje” danas odigrana u Olovu – KSC Kakanj\nPozorišna predstava “Kamenje” danas odigrana u Olovu\nJU KSC Kakanj nastavlja sa realizacijom svoje vizije i širenja kulture van granice Općine Kakanj, s ciljem da naš grad postane prepoznatljiv kulturni brend i često ime na kulturnoj sceni BiH. Povodom toga, a zajedno u saradnji sa BNP-om Zenica, glumci Zlatan Školjić i Mirza Bajramović danas su gostovali u Olovu sa predstavom “Kamenje”, čiju režiju potpisuje Miroljub Mijatović.\nPredstava je odigrana za učenike sa teritorije Općine Olovo, koja je svojom tematikom upravo i namijenjena ovom uzrastu. Ovaj vid gostovanja predstavlja mali korak u realizaciji plemenite misije JU KSC Kakanj i Dramskog studija u širenju i stvaranju navike kod naših najmlađih za pozorišnu umjetnost.\nA da je Dramski studio JU KSC krenuo sa ozbiljnim namjerama u novu pozorišnu sezonu pokazuje i izvedba predstave “Ludilo udvoje” za srednjoškolce Općine Kakanj od 12:00 i gostovanje u Varešu, čija izvedba je zakazana u 19:30, a oba igranja će se realizirati sutra, 27.09.2017.\nVeć sada možemo najaviti da će u predstojećem periodu doći do realizacije novih pozorišnih projekata, stoga se nadamo da će i građani prepoznati ovaj trud i rad naših uposlenika, te se odužiti na najbolji mogući način, masovnim posjetama.


Opada prodaja flaširane vode - Retail Serbia\nOpada prodaja flaširane vode\nAutor Sladjana Nedimovic\nPrema podacima Udruženja proizvođača mineralnih voda od januara do juna 2011. godine prodato je 1,5 procenata manje flaširane vode u odnosu na isti period prošle godine.\nVodeću poziciju na domaćem tržištu mineralnih voda i dalje zauzima Knjaz Miloš, sa tržišnim učešćem od 27 procenata, ali nastavlja da beleži loš finansijski rezultat. Minakva iz Novog Sada je u pomenutom periodu povećala prodaju i ima tržišni udeo od 22 procenta.\nVlasinska Rosa pod kontrolom Koka Kola kompanije ostvarila je rast od 11 procenata, i zauzela 11,6 odsto tržišta. Voda Vrnjci iz Vrnjačke Banje takoše beleži pad u iznosu 16 procenata. Voda Jazak uspela je da dostigne najveći rast prodaje koji iznosi čak 70 procenata.\nNegativan rast imaju Voda Voda i bujanovačka Heba, pri čemu je Voda Voda u prvih pet meseci tekuće godine zabeležila pad prodaje od čak 25 procenata dok su Hebu potrošači kupovali za 10 posto manje u odnosu na isti period lani.


Tag: crna gora\n22.01.2021 u 16:35\nPODGORICA - Premijer Zdravko Krivokapić predložio je vladi da za direktora Agencije za nacionalnu bezbednost (ANB) imenuje Dejana Vukšića, dosadašnjeg vršioca dužnosti direktora te agencije. Krivokapić je taj predlog, na osnovu Zakona o ANB-u, uputio u četvrtak crnogorskom parlamentu radi davanja mišljenja. Zakonom je propisano da direktora ANB imenuje vlada, na predlog premijera. Vlada je 17. decembra prošle godine imenovala Vukšića za vršioca dužnosti direktora ANB-a, do imenovanja direktora Agencije u skladu sa zakonom, a najduže na šest meseci, javlja Mina a prenosi Tanjug. „Smatram da su se stekli uslovi da vladi predložim imenovanje Vukšića za direktora ANB”, navodi se u obrazloženju Krivokapića i dodaje da taj predlog bazira na činjenici da je, kroz dugogodisnji\n22.01.2021 u 13:16\nPODGORICA – Predsednik Crne Gore Milo Đukanović potvrdio je da će potpisati Zakon o slobodi veroispovesti i još nekoliko zakona, koji su u sredu nepromenjeni ponovo izglasani u parlamentu, jer ga, kako je kazao, na to obavezuje Ustav. On je rekao da je čvrsto opredeljen za Ustav, a on propisuje da je predsednik obavezan da potpiše ponovo izglasane zakone, prenosi Tanjug. „Ustav je nedvosmislen, ne ostavlja prostora za različita tumačenja, niti za drugačije ponašanje predsednika države, ukoliko želi da se pridržava Ustava”, kazao je Đukanović u intervjuu agenciji NINA. Skupština Crne Gore je u sredu ponovo izglasa set zakona, među kojima i Zakon o slobodi veroispovesti, bez ijedne izmene. Prethodno skupština je te zakone usvojila 29. decembra prošle godine, ali je nakon toga\n21.01.2021 u 18:04\nKnežević traži hapšenje zbog paljenja dokumenata ANB\nPredsednik skupštinskog Odbora za bezbednosti i odbranu Milan Knežević očekuje od v.d. direktora ANB-a Dejan Vukšić da procesuira i od SDT zatražiti hapšenje onih koji su spaljivali dokumentaciju tajne službe na Žabljaku. Kada bi, kazao je, kao predsednik Odbora za bezbednost imao ingerencije kao Vukšić, ti ljudi bi već danas bili pohapšeni. „Ako Odbor za bezbednost i odbranu na čijem sam čelu ima ikakve ingerenecije u tom delu, kao što ih ima Vukšić, spreman sam da odmah zakažem sednicu i da se ta lica odmah pohapse”, naveo je Knežević. S obzirom da je, kako je dodao, Vukšić rekao da zna ko su službenici koji su počinili to teško krivično delo, očekuje da ih odmah procesuira i zatraži njihovo hapšenje. „Isto kao što očekujem da bude uhapšen službenik ANB-a Ljubiša Asanović\n21.01.2021 u 11:05\nAbazović: Imovina crkve biće zaštićena\nZakonom o slobodi veroispovesti koji je po drugi put usvojila Skupština Crne Gore biće zaštićena imovina Srpske pravoslavne crkve i dobro je da je ovaj zakon usvojen tako da ovu temu sada možemo staviti ad akta i baviti se drugim stvarima, izjavio je potpredsednik Vlade Crne Gore Dritan Abazović. On je gostujući na TV Prva rekao da misli da Milo Đukanović više ne može praviti probleme oko zakona i da sada mora da ga potpiše. „Oni jedino mogu da kao i ostali građani podnesu inicijativu Ustavnom sudu vezano za to je li na sednici bilo kvoruma, ali sve je regularno. Taj Ustavni sud je ionako krnji sud, političko telo koje će takođe doživeti velike promene u narednom peridou, ali svakako niko ne može protiv volje naroda, a većina poslanika je glasala za ovaj zakon”, naveo je\n21.01.2021 u 10:29\nANB spalila dokumenta o nezakonitom prisluškivanju i praćenju\nPODGORICA - Šef Agencije za nacionalnu bezbednost (ANB) Dejan Vukšić potvrdio je da su, uoči smene vlasti u Crnoj Gori, pojedinci u toj agenciji spaljivali dokumentaciju, da je reč o dokumentima o nezakonitom prisluškivanju i praćenju o čemu će, kaže, obavestiti skupštnski Odbor za bezbednost i odbranu, ali i druge nadležne organe - radi utvrđivanja odgovornosti. Vukšć je rekao da je to utvrdio u internoj kontroli rada Agencije, koju je pokrenuo nakon stupanja na dužnost. „Tačno je da postoje dokazi da je uništen deo dokumentacije koji nije prolazio zvaničnu evidenciju, tačno je da postoje dokazi da je uništen deo dokumentacije - spisi o tajnom prikupljanju podataka bez prethodne odluke donesene u skladu sa Zakonom”, saopštio je Vukšić podgoričkim Vijestima. Istovremeno je, kaže,\n20.01.2021 u 17:32\nKrivokapić: Đukanović iskusan političar, potpisaće zakon\nPremijer Zdravko Krivokapić izjavio je danas da je predsednik Milo Đukanović iskusan političar i da očekuje da će potpisati ponovo usvojeni set zakona među kojima je i izmenjeni i dopunjeni Zakon o slobodi veroispovesti. „Teorijski je moguće da Đukanović ne potpiše zakone, ali je on politički iskusan i to se neće desiti”, rekao je Krivokapić novinarima nakon vanredne sednice skupštine. Za Ustavni sud je rekao da je partijska organizacija kojom dominira politika. Ako se prisetimo svih dešavanja oko Ustavnog suda, s pravom možemo da kažemo da je to još jedna partijska organizacija, jer tamo gde dominira politika nema pravde”, kazao je Krivokapić, prenosi Tanjug. On je istakao da Ustavni sud treba da funkcioniše prema mogućnostima, a to znači da niko ne može da ucenjuje Skupštinu\n20.01.2021 u 13:58\nSkupština Crne Gore ponovo usvojila izmenjeni Zakon o slobodi veroispovesti\nPODGORICA – Skupština Crne Gore je na današnjoj vanrednoj sednici ponovo većinom glasova izglasala izmenjeni Zakon o slobodi veroispovesti. Za izmene i dopune Zakona o veroispovesti glasao je 41 poslanik parlamentarne većine, bez glasova protiv i uzdržanih. Parlament je usvojio i druge zakone koje je predsednik Crne Gore Milo Đukanović ranije odbio da potpiše i vratio ih na ponovo izjašnjavanje. Set zakona prvi put je usvojen na sednici Skupštine krajem decembra prošle godine, javlja Tanjug. Ispred zgrade parlamenta okupljeno je nekoliko desetina građana koji nose zastave Crne Gore i NATO. Poslanici opozije iz redova Demokratske partije socijalista Mila Đukanovića nisu prisustvovali današnjoj sednici parlamenta.\n19.01.2021 u 13:05\nDa je živ mitropolit Amfilohije, mnogo toga bi bilo drugačije\nOd našeg stalnog dopisnika Podgorica – „Nema sumnje da je blaženopočivavši mitropolit imao najbolje namere kada je predložio da Zdravko Krivokapić vodi Vladu Crne Gore nakon izbora 30. avgusta, ali je on, takođe, dobro znao da ta vlada mora da ima snažnu podršku političkih stranaka. U manastiru Dajbabe, nekolika dana nakon pobede na izborima, upravo je od mene i kolega Medojevića i Kneževića tražio da naše političke stranke uđu u vladu i zajedno sa drugim strankama pobednicama izbora u potpunosti razmontiramo antipravoslavni i kriminalu sklon režim Mila Đukanovića”, kaže u razgovoru za „Politiku” Andrija Mandić, jedan od lidera Demokratskog fronta i predsednik Nove srpske demokratije. „Siguran sam da bi mnogo toga bilo drugačije da je mitropolit Amfilohije živ. Vladika je dobro znao\n19.01.2021 u 11:02\nSlužbenik ANB suspendovan zbog posete Branu Mićunoviću\nPODGORICA - Službenik Agencije za nacionalnu bezbednost (ANB) Ljubiša Asanović, suspendovan je jer je bez ovlašćenja starešina ušao u postorije u koje je bio priveden Branislav Brano Mićunović, pišu podgoričke Vijesti. Pozivajući se na neimenovane izvore, portal Vijesti piše da je Asanović posetio Mićunovića u pritvorskim prostorijama zbog toga što su prijatelji. „Suspendovan je, i odmah su mu oduzeti značka, pištolj i pokrenut je disciplinski postupak protiv njega”, kazao je neimenovani sagovornik Vijesti. Mićunović koji je, kako se navodi, godinama opisivan kao sef crnogorskog podzemlja i njegovi prijatelji Sava Vujović i Srđan Mićunović, uhapšeni su 6. januara, nakon što su u njihovom vozilu službenici Uprave policije pronašli dva pištolja. Vozilom je upravljao Branislav\n19.01.2021 u 09:39\nCrnogorska tajna služba spalila poverljivu dokumentaciju\nPODGORCA - Bivša vlast predvođena DPS-om Mila Đukanovića je nakon poraza na pošlogodišnjim avgustovskim parlamentarnim izborima spalila dokuenta sa najpoverljivim informacijama, pišu danas podgoričke Vijesti. Pozivajući se na neimenovani izvor, list piše da su poverljiva dokumenta tajne službe spaljivana na Žabljaku, a u pitanju su mere nadzora bez odluke suda.\n23.01.2021 u 13:19\nHapšenje u Novom Pazaru zbog privrednog kriminala\n23.01.2021 u 13:01\nRusija sa Turskom potpisala sporazum o proizvodnji Sputnjika V\n23.01.2021 u 12:34\nŠirom Rusije protesti u znak podrške Navaljnom\n23.01.2021 u 12:06\nUhapšene dve osobe, zaplenjeno deset kilograma marihuane


NovaEnergija.net » YouTube će uskoro omogućiti live streaming direktno iz kamera aplikacije telefona YouTube će uskoro omogućiti live streaming direktno iz kamera aplikacije telefona – NovaEnergija.net\nYouTube je objavio da će korisnici uskoro moći da obavljaju live streaming sesije direktno iz kamera aplikacija svojih telefona, što će proces načiniti jednostavnijim nego ikada. U blog objavi, YouTube je najavio da sarađuje sa kompanijama Asus, LG, Motorola, Nokia i Samsung, te da bi funkcija trebalo da se pojavi u narednim mesecima.\n“Naš cilj je da ovu funkciju donesemo i omogućimo još većem broju proizvođača uređaja tokom godine, preko novog YouTube Mobile Live deep linka“, ističu iz YouTube-a.\nPomenuta objava je deo veće objave, tokom koje je YouTube obelodanio da je pojednostavljen live streaming sa PC uređaja. Proces sada uključuje samo sledeće korake: odlazak na youtube.com/webcam ili klik na “Go live” u YouTube headeru, odakle se startuje live stream.\nYouTube će uskoro omogućiti live streaming direktno iz kamera aplikacije telefona was last modified: March 22nd, 2018 by Jelena Jovičić\ndirektno iz kamerelivestreamtopYoutube


Peđa Grbin: Izbačene članove stranke ne može se zadržati u klubu - Portal Dnevnih Novosti\n“Stav vodstva SDP-a je jasan: isključeni članovi SDP-a ne mogu biti članovi kluba zastupnika SDP-a”, rekao je Grbin nakon dvosatne online sjednice Predsjedništva. Takvu odluku morat će poštivati svi članovi i članice stranke, poručio je dodavši da će on i politička tajnica stranke Mirela Ahmetović o njoj pojedinačno u narednim danima razgovarati sa svim kolegicama i kolegama iz SDP-ova Kluba.\n“Ova situacija je za bilo koju političku stranku neodrživa i sigurno joj ne pomaže u radu. Mi kao SDP itekako imamo puno toga za reći o stvarima u našem društvu, a to i činimo, a sve nažalost pada u drugi plan jer se naš Klub u osnovi podijelio na dvije grupacije: jednu grupaciju koja želi raditi i zastupati građane koji su ih birali u Hrvatski sabor, i drugu grupaciju, koja se brine o vlastitim interesima”, rekao je.\n“Ja ću kao što sam rekao napraviti sve što mogu da u narednim danima ova grupacija koja želi raditi, koja želi zastupati naše političke ideje i stavove bude veća i bude ta koja će upravljati klubom i procesima”, dodao je.\nPoručio je i da “jedna politička stranka može imati samo jedno vodstvo, a vodstvo je odluku danas donijelo i, sukladno našim pravilima, sve članice i članovi stranke dužni su je poštovati”.\nO tome se već raspravljalo na sjednici u utorak, koja je završila bez raspleta kada je Grbin naprasno napustio sjednicu kluba zastupnika, nakon čega su ga njegovi protivnici optužili da je pobjegao sa sjednice. (Hina)\nPeđa Grbin SDP raspad izbačeni članovi


Naslovnica NAJNOVIJE Svijet Libijska vojska u posljednja 24 sata uništila pet Haftarovih sistema protivvazdušne odbrane\nLibijska vojska saopštila je da je uništeno pet sistema protivvazdušne odbrane ruske proizvodnje, koje su nelegitimnim snagama pod vodstvom Khalife Haftara isporučili Ujedinjeni Arapski Emirati (UAE).\nU saopštenju kojeg je Operacija Vulkan bijesa, pri libijskoj vladi, objavila na društvenim mrežama navodi se da su artiljerijske snage na području Suq al Ahada, jugoistočno od Tripolija, uništile još jedan sistem protivvazdušne odbrane tipa Pantsir, koje je Haftaru isporučio UAE.\nU saopštenju se navodi da su naoružane bespilotne letjelice i artiljerijske jedinice libijske vojske u posljednja 24 sata uništile ukupno pet sistema protivvazdušne odbrane tipa Pantsir.\nHaftar, vođa nelegitimnih oružanih snaga na istoku Libije, pojačao je napade na civilne ciljeve od početka maja, pošto je libijska vojska nedavno stekla prednost i nanijela velike gubitke njegovim militantima.\nSnage Vlade Libije su pod napadima Haftarovih snaga od aprila 2019. godine, a u sukobima je ubijeno više od 1.000 ljudi. Međunarodna priznata Vlada je 26. marta pokrenula operaciju “Mirna oluja“ s ciljem suzbijanja napada na glavni grad.\nLibija je poprište duboke političke i sigurnosne krize još od 2011. godine kada je s vlasti svrgnut i ubijen Muammar al-Gaddafi.\nVlada nacionalnog jedinstva Libije sa sjedištem u Tripoliju uživa podršku Ujedinjenih nacija i međunarodne zajednice, dok Haftar iz Tobruka predvodi nelegitimne snage koje uglavnom podržavaju Egipat i Ujedinjeni Arapski Emirati.\nThe post Libijska vojska u posljednja 24 sata uništila pet Haftarovih sistema protivvazdušne odbrane appeared first on Islam PRESS.


Monopol na istinu - LookerWeekly.com magazin\nKnjiga Monopol na istinu, čiji autor je Radina Vučetić Radina Vučetić docentkinja je na Odeljenju za savremenu istoriju Filozofskog fakulteta Univerziteta u Beogradu, biće predstavljena u petak, 23. septembra od 19h u klubu Magistrala.\nMnoge teme koje knjiga obrađuje, nauka je do sada „preskakala“, a tek njihovom obradom se mogao steći istinski uvid u mehanizme delovanja kulturne politike.\n[su_box title=”Radina Vučetić” style=”soft” box_color=”#b8de61″ title_color=”#000000″]Radina Vučetić docentkinja je na Odeljenju za savremenu istoriju Filozofskog fakulteta Univerziteta u Beogradu. Objavila je knjige Evropa na Kalemegdanu: „Cvijeta Zuzorić“ i kulturni život Beograda 1918-1941 (2003), Vreme kada je narod govorio: Odjeci i reagovanja u Politici, 1988-1991 (koautor sa Aljošom Mimicom, 2008) i Koka-kola socijalizam. Amerikanizacija jugoslovenske popularne kulture šezdesetih godina XX veka (2012). Bila je stipendista Ministarstva nauke i zaštite životne sredine, School of Slavonic and East-European Studies, Zentrum fürZeithistorische Forschung, DAAD, Imre Kertesz Kolleg Jena, kao i dobitnica nagrade za istraživački projekat o cenzuri koju dodeljuju Robert Bosch Stiftung, u saradnji sa Literaturhaus Berlin i fondacijom Herta Müller. Bavi se kulturnom i društvenom istorijom Jugoslavije i istorijom Hladnog rata, s posebnim akcentom na odnos politike i kulture u socijalističkoj Jugoslaviji. Trenutno se bavi odnosima Jugoslavije i Afrike u okviru međunarodnog projekta Socialism Goes Global.[/su_box]\nFilm o čuvenoj pijanistkinji Marti Argerič


Fenomenalna partija Jokića, najlošiji meč Bogdana u NBA\nRTV\t08.03.2018 15:37\nPosle tri meča gde je bio daleko od svog nivou, Nikola Jokić pružio je fenomenalnu partiju prethodne noći, ali to nije bilo dovoljno za pobedu.\nDenver Nagetsi uspeli su predvođeni našim reprezentativcem da stignu i prestignu Klivlend Kavalirse, da bi onda na scenu stupio Lebron Džejms – 113:108.\nMeđutim, 'Kralj' je svaki put imao odgovor, ubacio je poslednjih devet poena gostiju iz Ohaja i susret završio sa 39 poena (10/17 za dva, 5/8 za tri), deset asistencija, osam skokova i ukradenom loptom.\nKavsi su daleko bolje ušli u utakmicu, pošto su brzo stekli 15 poena prednosti, da bi onda Nikola preuzeo stvar u svoje ruke i sa 17 poena u trećem kvartalu (od ukupno 25 u drugom poluvremenu) vratio tim iz Kolorada u meč, odnosno doneo mu preokret.\nIpak, vicešampioni sveta odgovaraju sa tri vezane trojke, posle čega najbolji igrač današnjice takođe pogađa za tri, pa iz dve neverovatno teške pozicije za dva i praktično privodi meč kraju.\nJokića je na pravi način ispratio samo Geri Heris sa 18 poena i četiri skoka, Mejson Plamli i Pol Milsep dodali su po 12, a Džamal Mari 11 poena, sedam uhvaćenih lopti i šest asistencija.\nS druge strane, ni pored Lebrona nije bilo previše raspoloženih pojedinaca – Rodni Hud imao je 15 poena, Leri Nens junior upisao je dabl-dabl sa po 13 poena i skokova, dok je dvocifren učinak imao samo još Džef Grin sa deset.\nNagetsi sada imaju skor 35-30, odnosno pali su sa osmog mesta Zapada, poslednjeg koje vodi u plej-of, a ispred su Los Anđeles Klipersi sa pobedom, ali i porazom manje. Istovremeno, Kavsi su stigli do 38. trijumfa pored 26 poraza i zauzimaju treće mesto Istoka.\nNajlošija utakmica Bogdanovićeve NBA karijere\nBogdan Bogdanović pružio je najlošiju partiju od kada je stigao u NBA ligu i Sakramento Kingse.\nTim iz glavnog grada Kalifornije poražen je kod kuće od Nju Orleans Pelikansa 114:101, a srpski reprezentativac po prvi put nije imao niti jedan poen – promašivši svih devet šuteva iz igre (0/6 za dva, 0/3 za tri).\nBogi je za 26 minuta na parketu uspeo da uhvati četiri skoka i podeli tri asistencije, odnosno da ukrade jednu loptu i izblokira šut rivala.


Danijela Zebić Rakić – lepota koja drži sve na okupu - OrangeStar Agency\nHomeArhivaDanijela Zebić Rakić – lepota koja drži sve na okupu\nDanijela Zebić Rakić – lepota koja drži sve na okupu\nVizija Orange Star medijske kuće i javnog online servisa ne bi bila ista da nije, na najlepši mogući način, u nju umešana cenjena direktorka Danijela Zebić Rakić.\nPo mnogo čemu posebna, na prvi pogled očaravajuća, plavokosa žena, besprekornog izgleda, čvrstog stava, ali širokog srca, Danijela je neko bez koga ne bismo mogli dostići ni pola koliko smo dostigli danas. Ona je, na čelu sa Elvirom Lulićem, neko ko vodi čitavu priču i daje joj smisao, drži sve konce u svojim rukama, a sam Elvir naglašava da bez nje OSA ne bi mogla da funkcioniše.\nOd samog početka ona se borila da svaka vizija dobije adekvatnu realizaciju, uspevala da izađe na kraj i sa najkomplikovanijim situacijama, uspešno odolevala revanšizmu (koji se javlja usled borbe za očuvanje ega u medijskom poslu) i savršeno ispekla zanat, koji danas nesebično deli sa svim zaposlenima u Orange Star-u. Nebrojeno mnogo ljudi koje je srela, uspešnih saradnji koje smo započeli, čitavog dijapazona najrazličitijih iskustava koja se javljaju u uređivačkom poslu, nisu uticali na dozu skromnosti koju ova žena sobom nosi. Samo neke od uspešnih saradnji, praćene njenim mentorstvom, su i uža saranja sa internacionalnim zvezdama među kojima su bend Kelly family, pevačica Danex, reper Boef, Maya Lavelle i mnogi drugi. Budući da je stalno izložena foto objektivima, Danijela je neko ko itekako vodi računa o svom izgledu, a u tome joj pomaže poznata kreatorka Mirella Kočan svojim originalnim stajlinzima u kojima Danijela uvek zablista.\nPored toga što i sama vredno radi na novim projektima, Danijela se dodatno angažovala i drži sve ljudske resurse Orange Star-a na okupu. Zaslužna za većinu kontakata koje uspešno negujemo već godinama, kao i ugled koji među saradnicima uživamo, ova dama skromno zaključuje da joj je od svega najbitnije zdravlje i sreća njenih bližnjih, porodice – one primarne, ali i ove sekundarne, koju je, baveći se poslom koji obožava, spontano stekla.\nDa u OSA medijskoj kući sve funkcioniše kao i u pravoj porodici živi su dokaz Elvir i Danijela, kao stubovi koji uspešno nose priču koju želimo da podelimo sa vernim čitaocima, kao i energiju svih ljudi koji čine Orange Star.\nPrevious articleRenesansa i barok ples kao umetnost


Prijavite se na takmičenje „Start JLM“ i osvojite put u Jerusalim | ICT Hub\nAmbasada Izraela, Health Tech Lab i Friedrich Neumann fondacija organizuju „Start JLM“, takmičenje startap kompanija iz Srbije i Crne Gore, na koje zainteresovani mogu da pošalju prijave do 8.oktobra, a finale će se održati 20.oktobra u sklopu Smart City festivala. Ovogodišnje takmičenje posvećeno je inovacijama u zdravstvu – ’’med tech’’ kao i biotehnologiji, a projekat ima za cilj da motiviše startap zajednicu da inovativnim proizvodima unapredi zdravstvenu zaštitu, ponudi nova rešenja za neke zdravstvene probleme te olakša pristup zdravstvenim uslugama i servisima. Takmičenje, koje se u Srbiji održava po peti put, predstavlja zajedničku inicijativu opštine Jerusalim, Hebrejskog univerziteta i Ministarstva spoljnih poslova Izraela.\nDa bi konkurisale, startap kompanije treba da se predstave sa inovativnim projektima iz oblasti ’’medtech’’-a i ’’biotech’’-a, kao i da se njihov proizvod ili koncept odnosi na ’’med tech’’ i biotehnoloske inovacije. Sedište startap kompanije treba da bude u Republici Srbiji ili u Republici Crnoj Gori, a startap u početnoj fazi, sa razvijenim prototipom.


Ćuprijski proizvođač jedini domaći brend u novoj Ikei!\nNa Kopaonik biznis forumu razogvarali smo sa Vladislavom Lalićem, direktorom za razvoj kompanije Ikea za jugoistočnu Evropu i pitali smo ga koliko je zadovoljan saradnjom sa proizvođačima u Srbiji i da li postoji mogućnost da više njih uđe u sistem kompanije. „Mogu vam reći, vrlo otvoreno, da nismo zadovoljni. To…\nĆuprija: Kros Balkana otkazan zbog nepogoda\nKros Balkana, koji je bio predviđen za subotu, zbog vremenskih nepogoda je otkazan. Iako su organizatori takmičenja na čelu sa predsednikom kluba Morava iz Ćuprije Draganom Zdravkovićem dali sve od sebe da se kros održi, to neće biti moguće. Talas poplava je uništio 50 odsto pripremljene staze, a vremena za…\nStanovnici Ćuprije ogorčeni: "Neko nam organizovano truje pse"\nGoran i Zorica Živić iz Ćuprije večeras su prijavili policiji da je njihov pas ljubimac Cezar otrovan i uginuo, a zatim su našli još jednog psa koji umire u mukama. Oni su sve to objavili na društvenim mržema, koje su se usijale od komentara. - Pozvao sam policiju i dobio…\nVelika Morava poplavila stazu u Ćupriji!\nĆuprija -- Velika Morava je u Ćupriji dostigla nivo od 291 centimetar i već je na trim-stazi u gradskom parku, ali daleko od nivoa da prelije gradski odbrambeni zid. Meštani koji su odrasli uz Moravu rekli su Tanjugu da je "Morava danas u ovom delu toka, veoma brza, što znači…


Svijet - datum: 2018-05-20 DIREKTOR IRANSKE ORGANIZACIJE ZA ATOMSKU ENERGIJU SAOPŠTIO Teheran možda nastavi obogaćivanje uranijuma Ukoliko druga strana ostane posvećena svojim obećanjima i mi ćemo se držati svojih obećanja... Naša politika je da čekamo i vidimo, rekao je Ali Akbar Salehi, prenosi Rojters Komesar Evropske unije za energetiku i klimu Migel Arijas Kanete izjavio je da taj blok ostaje posvećen spasavanju nuklearnog sporazuma s Teheranom poslije povlačenja SAD\nZvanični Teheran bi mogao da nastavi obogaćivanje uranijuma od 20 procenata, ukoliko evropski potpisnici nuklearnog sporazuma iz 2015. godine ne ispune obećanje da će taj sporazum održati na snazi, nakon što se Vašington iz njega povukao, saopštio je direktor Iranske organizacije za atomsku energiju Ali Akbar Salehi.\n-Ukoliko druga strana ostane posvećena svojim obećanjima i mi ćemo se držati svojih obećanja... Naša politika je da čekamo i vidimo- rekao je Ali Akbar Salehi, prenosi Rojters.\nKako je Salehi precizirao, Iran će sačekati još nekoliko nedjelja, nakon čega je, upozorio je, „sve moguće“.\n-Možemo početi i sa obogaćivanjem od 20 procenata- rekao je Salehi novinarima.\nSalehi je, takođe, izrazio nadu da će napori Evropljana uroditi plodom.\n-Akcije Amerike pokazuju da to nije zemlja kojoj se može vjerovati kad je riječ o međunarodnim sporazumima- zaključio je Salehi.\nKomesar Evropske unije za energetiku i klimu Migel Arijas Kanete izjavio je da taj blok ostaje posvećen spasavanju nuklearnog sporazuma s Teheranom poslije povlačenja SAD, a time je pokušao da umiri Iran, koji je zaprijetio obogaćivanjem uranijuma ako EU taj sporazum ne održi na snazi. Kanete je tu poruku uputio tokom posjete Teheranu, istakavši da se 28 članica EU, nekada najvećih uvoznika iranske nafte, nada i da će povećati trgovinsku razmjenu sa Iranom, prenosi Rojters.\n-Poslali smo poruku našim iranskim prijateljima da će, sve dok se oni drže (nuklearnog) sporazuma, Evropljani ispuniti svoje obećanje. A oni su isto rekli, samo sa druge strane- izjavio je Kanete na konferenciji za novinare, koju je održao zajedno sa direktorom Iranske organizacije za atomsku energiju Ali Akbarom Salehijem.\nPrema sporazumu koji je šest svjetskih sila postiglo sa Teheranom 2015. godine obogaćivanje iranskog uranijuma mora da ostane na nivou od oko 3,6 procenata.\nIran je, nakon što je taj sporazum postignut, obustavio proizvodnju uranijuma obogaćenog u nivou od 20 procenata i uklonio većinu svojih zaliha toliko obogaćenog uranijuma.\nObogaćenje uranijuma od 20 procenata je znatno iznad obogaćenja od pet odsto koliko je obično potrebno za snabdijevanje civilnih nuklearnih centrala gorivom, ali je ipak daleko ispod nivoa visokog obogaćenja – što je nivo od oko 80 ili 90 procenata koliko je potrebno za izradu nuklearne bombe.


Premija osiguranja u 2019. porasla 6,8 posto, na 531,78 miliona KM - Svijet Osiguranja\nPremija osiguranja u 2019. porasla 6,8 posto, na 531,78 miliona KM\nDatum objave: 17.03.2020. Broj 1 | Godina 2020\nOsiguravajuća društva zaračunala su u 2019. godini oko 398 miliona KM premije neživotnog osigranja (+5,8 posto), dok je premija životnog osiguranja porasla na 133,8 miliona KM (+10 posto)\nUkupna premija 11 osiguravajućih društava u Federaciji Bosne i Hercegovine na kraju 2019. godine dosegla je 531,78 miliona KM (oko 271,90 miliona eura) što je porast od 6,8 posto ili 33,94 miliona KM u odnosu na 497,84 miliona KM (oko 254,54 miliona eura) ostvarenih godinu ranije, podaci su Agencije za nadzor osiguranja u FBiH.\nPremija neživotnih osiguranja, na godišnjem nivou imala je rast od 5,8 posto, dok je premija životnih osiguranja rasla po stopi od 10 posto.\nZaključno sa decembrom/prosinac 2019. ukupna premija neživotnih osiguranja u FBiH povećana je na 398,03 miliona KM sa 376,29 miliona KM iz 2018. godine, dok su životna osiguranja porasla na 133,76 miliona KM sa 121,55 miliona KM iz 2018. godine. Učešće neživotnih osiguranja u ukupnoj premiji na nivou FBiH iznosilo je 74,8 posto, a životnih osiguranja 25,2 posto.\nU strukturi premije, osiguranje od odgovornosti za upotrebu motornih vozila i dalje ima najveći udio u ukupnoj premiji od 43,6 posto, i na kraju decembra 2019. iznosilo je oko 232,14 miliona KM (2018: 221,90 miliona KM), što je na godišnjem nivou porast od 4,6 posto.\nU segmentu životnih osiguranja, najveći udio (91,9 posto) ima klasično životno osiguranje s premijom krajem 2019. u iznosu od 122,90 miliona KM što je za 9,6 posto više u odnosu na 112,13 miliona KM iz 2018. godine.\nZaključno sa decembrom 2019. godine, na godišnjem nivou, premijski podbačaj imala su dva osiguravajuća društva u FBiH. Camelija osiguranje iz Bihaća je imalo premijski minus od 5,6 posto, dok je Central osiguranje iz Sarajeva zabilježilo pad premije od 0,4 posto.\nLidersku poziciju na kraju 2019. godine je zadržalo Adriatic osiguranje iz Sarajeva (članica Agrama), koje pod tim nazivom (ex Bosna-Sunce osiguranje, BSO) posluje od početka 2018. godine, a u čijem sastavu je integrisano i Zovko osiguranje nakon akvizicije vrijedne 9 miliona KM okončane krajem 2017. godine.\nVodeća petorka imala je oko 59,4 posto udjela u ukupnoj premiji\nAdriaticu je tržišni udio u FBiH po iznosu premije u decembru 2019. smanjen na 12,9 posto sa 13,2 posto iz 2018. godine. Prema preliminarnim podacima, zaključno sa decembrom 2019. ukupna premija Adriatica iznosila je 68,45 miliona KM što je porast za četiri posto u odnosu na 65,84 miliona KM iz 2018. godine. Pri tome su neživotna osiguranja na godišnjem nivou porasla sa 60,91 miliona na 63,84 miliona KM na kraju 2019. godine, i po tom osnovu je Adriatic lider na tržištu BiH, dok su u istom periodu životna osiguranja smanjena sa 4,93 miliona na 4,61 milion KM.\nSarajevo osiguranje je 2019. godinu završilo na drugom mjestu (godinu ranije bilo na 4. poziciji) sa premijskim rastom od 12,8 posto i sa ukupnom premijom od blizu 67,06 miliona KM u odnosu na 59,43 miliona KM iz 2018. godine. U ukupnoj premiji Sarajevo osiguranja dominiraju neživotna osiguranja sa 62,88 miliona KM (2018: 55,69 miliona KM), dok je po osnovu životnih osiguranja zaračunato blizu 4,18 miliona KM (2018: 3,73 miliona KM). Tržišni udio Sarajevo-osiguranja je na kraju 2019. godine iznosio 12,6 posto, a godinu ranije 11,9 posto.\nUniqa osiguranje je na trećem mjestu (2018. je bila druga), sa premijskim rastom na kraju decembra 2019. godine od 2,5 posto i ukupno zaračunatom premijom od 63,33 miliona KM u odnosu na 61,78 miliona KM s kraja 2018. godine.\nŽivotna osiguranja na godišnjem nivou su smanjena sa 36,21 milion KM na 36,13 milion KM na kraju 2019. godine i u tom segmentu je Uniqa na drugom mjestu među bh. osiguravateljima (iza Vienna osiguranja), dok su neživotna osiguranja na godišnjem nivou porasla sa 25,57 miliona na 27,20 miliona KM. Uniqin premijski udio na tržištu Federacije na kraju 2019. godine iznosio je oko 11,9 posto što je pad u odnosu na 12,4 posto iz 2018. godine.\nNa četvrtom mjestu je Euroherc, druga članica Agrama, koja je na godišnjem nivou pala za jednu stepenicu na rang-ljestvici. Eurohercova premija (samo neživotna osiguranja) sa premijskim rastom od 3,9 posto na kraju 2019. iznosila je oko 62,08 miliona KM (2018: 59,75 miliona KM), sa tržišnim udjelom od 11,7 posto u odnosu na 12 posto iz 2018. godine.\nMeđu Top 5 osiguratelja u FBiH je i Grawe osiguranje sa sjedištem u Sarajevu, jedna od dvije članice istoimene austrijske grupacije u BiH, koja je zadržala svoju poziciju od prije godinu dana. Ukupna zaračunata premija Grawe osiguranja na kraju 2019. iznosila je oko 54,88 miliona KM što je za 5,3 posto više više u odnosu na 2018. godinu kada je premija iznosila 52,13 miliona KM.\nPremijski rast Grawea ostvaren je kod neživotnih osiguranja, sa 25,41 miliona KM iz 2018. na 26,46 miliona KM na kraju 2019. godine, dok je rast premije zabilježen i kod životnih osiguranja – sa 26,72 miliona KM na blizu 28,42 miliona KM. Premijski udio Grawe osiguranja na tržištu Federacije BiH na kraju 2019. iznosio je 10,3 posto, a godinu ranije oko 10,5 posto. Ovim dobrim rezultatima Grawea doprinijela je akvizicija VGT osiguranja koje je svoj premijski portfolio baziralo upravo na neživotnim osiguranjima i to prvenstveno po osnovu autooosiguranja. Podsjetimo, austrijski Grazer Wechselseitige Versicherung AG (Grawe) je u martu 2017. godine za 17,8 miliona KM kupio VGT osiguranje i ovaj osiguravatelj iz Visokog je krajem 2018. i zvanično okončao svoje poslovanje na tržištu u BiH.\nInače, vodeća petorka na tržištu osiguranja u Federaciji BiH zaključno sa decembrom 2019. godine imala je oko 59,4 posto udjela u ukupnoj premiji, dok je na kraju 2018. taj udio iznosio oko 60 posto.\nCroatia osiguranje je zadržalo 6. poziciju sa premijskim rastom od 3,6 posto i tržišnim udjelom od 9,5 posto. Ukupna godišnja premija ovog osiguravatelja sa poslovnim sjedištem u Mostaru, odnosno Ljubuškom, porasla je na blizu 50,79 miliona KM sa 49,02 miliona maraka iz 2018. godine.\nPremija Croatia osiguranja po osnovu neživotnih osiguranja porasla je sa 41,47 miliona iz 2018. na 42,98 miliona KM na kraju 2019. godine, dok je premija životnih osiguranja u uporednom periodu porasla sa 7,55 miliona na blizu 7,81 milion KM.\nTriglav osiguranje sa sjedištem u Sarajevu (članica slovenske Triglav grupe) je sa premijskim rastom od 9,4 posto zadržalo sedmo mjesto na tržištu FBiH sa udjelom od 9,1 posto. Ukupna premija ovog osiguravatelja u 2019. porasla je na 48,19 miliona sa 44,03 miliona KM iz 2018. godine.\nPremijski rast Triglava ostvaren je kod neživotnih osiguranja, sa 31,31 milion maraka iz 2018. na blizu 32,54 miliona KM zaključno sa decembrom 2019. godine, ali i životnih osiguranja – sa 12,72 miliona na 15,65 miliona KM.\nCentral osiguranje iz Sarajeva, koje je počelo sa radom sredinom 2016. godine, na kraju 2019. godine zauzimalo je 8. mjesto na tržištu FBiH sa udjelom od 7,2 posto i premijom (samo neživotna osiguranja) u iznosu od 38,22 miliona KM što je za 0,4 posto manje u odnosu na 2018. godinu kada je premija iznosila oko 38,36 miliona KM.\nVienna osiguranje, koje pod tim nazivom posluje od oktobra 2018. godine, nakon akvizicije tadašnjeg Merkur BH osiguranja od austrijske Vienna Insurance Group, i dalje je na 9. mjestu na tržištu FBiH. Ukupna premija Vienna osiguranja u 2019. iznosila je oko 37,38 miliona KM što je za 23,5 posto više u odnosu na 2018. godinu kada je premija iznosila blizu 30,26 miliona KM.\nPremija ovog osiguravatelja, lidera u životnim osiguranjima u BiH, uglavnom je ostvarena po osnovu životnih osiguranja, koja su na kraju 2019. porasla na 36,96 miliona sa 29,68 miliona KM iz 2018., dok je premija neživotnih osiguranja na godišnjem nivou pala sa 573 hiljade KM na 418 hiljada maraka. Premijski udio Vienna osiguranja na tržištu FBiH na kraju 2019. godine iznosio je oko 7 posto.\nASA osiguranje je na kraju 2019. zadržalo deseto mjesto sa 18,7 posto rasta na godišnjem nivou i premijom (samo neživotna osiguranja) od blizu 31,93 miliona KM u odnosu na 26,91 milion KM iz 2018. godine. Tržišni dio ovog sarajevskog osiguravatelja u FBiH po iznosu premije porastao je na 6 posto sa 5,4 posto iz 2018. godine.\nCamelija osiguranje iz Bihaća, koje ne uspijeva prekinuti višemjesečni trend pada premije, i na kraju decembra 2019. godine zabilježilo je premijski minus od 5,6 posto i nalazi se na posljednjem, 11. mjestu na tržištu Federacije BiH. Camelijin tržišni udio iznosi oko 1,8 posto sa zaračunatom premijom od 9,47 miliona KM, dok je godinu ranije iznosila 10,03 miliona KM.\nVienna lider u životnim osiguranjima, Adriatic u neživotnim\nU životnim osiguranjima koja su zaključno sa decembra 2019. godine na tržištu FBiH dosegla blizu 133,76 miliona KM ili za 10 posto više nego godinu ranije (121,55 miliona KM), lidersku poziciju preuzela je Vienna osiguranje, koje pod tim nazivom posluje od oktobra 2018. godine, a nakon akvizicije Merkur BH osiguranja od strane austrijske grupacije VIG. Premija životnih osiguranja Vienna osiguranja na kraju 2019. narasla je na 36,96 miliona sa 29,68 miliona KM iz 2018. godine.\nNa drugom mjestu je Uniqa osiguranje (2018. bila vodeća) sa premijom od 36,13 miliona KM, što je neznatno manje u odnosu na 2018. godinu, dok je treće mjesto zadržalo Grawe osiguranje Sarajevo sa premijom životnih osiguranja od blizu 28,42 miliona KM, ili za 6,34 posto više u odnosu na 26,72 miliona KM iz 2018. godine…\nU segmentu neživotnih osiguranja koje je zaključno sa decembrom 2019. godine na tržištu FBiH iznosilo nešto više od 398 miliona KM zaračunate premije, što je rast od 5,8 posto u odnosu na 376,29 miliona KM iz 2018., vodeće je Adriatic osiguranje (ex-BSO) sa 63,84 miliona KM premije (2018: oko 60,91 milion KM) sa premijskim rastom od 4,8 posto.\nNa drugom mjestu je Sarajevo osiguranje sa premijom neživotnih osiguranja od 62,88 miliona KM što je rast od 12,9 posto u odnosu na 2018. i tada uknjiženom premijom od 55,69 miliona KM. Treći je Euroherc sa premijom neživotnih osiguranja od 62,08 miliona KM zaključno sa 2019. godinom, što je porast od 3,9 posto u odnosu na 59,75 miliona KM iz 2018. godine.\nSlijedi Croatia osiguranje sa 42,98 miliona maraka premije neživotnih osiguranja što je porast od 3,6 posto u odnosu na 41,47 miliona iz 2018. godine, zatim Central osiguranje sa premijom od 38,22 miliona KM (-0,4 posto) u odnosu na 38,36 miliona iz 2018. godine…\nOvih prvih pet osiguravatelja zajedno imaju nešto više od 270 miliona KM premije neživotnih osiguranja što je čak 67,8 posto ukupne premije neživotnih osiguranja u Federaciji BiH.\nZa štete isplaćeno 228 miliona KM\nPrema preliminarnim podacima Agencije za nadzor osiguranja u FBiH, u 2019. godini su osiguratelji sa sjedištem u ovom bh. entitetu riješili šteta u ukupnoj vrijednosti od 228,06 miliona KM (oko 116,60 miliona eura), što je za 10,5 posto više nego u 2018. godini kada je za štete isplaćeno 206,40 miliona KM. Po osnovu neživotnih osiguranja u 2019. za štete je isplaćeno ukupno 174,52 miliona KM, što je za 13 posto više u odnosu na godinu ranije kada je isplaćeno 154,40 miliona KM, dok je kod životnih osiguranja isplaćeno blizu 53,54 miliona KM ili za oko 3 posto više u odnosu na 52 miliona KM iz 2018. godine. Najviše riješenih šteta u 2019. otpada na obavezno osiguranje od odgovornosti za upotrebu motornih vozila, u ukupnom iznosu od 88,71 milion KM, što je za 9,3 posto više u odnosu na godinu ranije kada je za te štete isplaćeno 81,15 miliona KM.\nOd osiguravatelja sa sjedištem u FBiH i njihovih filijala koje posluju u RS-u, najviše isplaćenih šteta u 2019. imalo je Sarajevo osiguranje u ukupnom iznosu od 31,77 miliona KM (rast od 6,9 posto u odnosu na 2018. kada je za štete isplaćeno blizu 29,72 miliona KM) i to prvenstveno po osnovu neživotnih osiguranja u vrijednosti od 29,22 miliona KM.\nSlijedi Adriatic osiguranje sa ukupno riješenim štetama u iznosu od 27,29 miliona KM (približno kao i u 2018. godini), uglavnom po osnovu neživotnih osiguranja u iznosu od 24,50 miliona KM, zatim Grawe osiguranje Sarajevo koje je zaključno sa 2019. riješilo šteta u vrijednosti od 26,18 miliona KM (2018: 25,27 miliona KM), te Uniqa sa ukupnim iznosom šteta od blizu 25,38 miliona KM i to najvećim dijelom po osnovu neživotnih osiguranja u iznosu od blizu 15,53 miliona maraka…\nSwiss Reova pionirska platforma za podatke i analitiku u službi globalnog zdravlja\nSwiss Re postaje članom Trinity Challengea - koalicije sveučilišta, zaklada i vodećih tehnoloških i zdravstvenih tvrtki sa zajedničkim…\nUredba o crowdfundingu te povezane izmjene Direktive MiFID II (tzv. „crowdfunding paket“), finalizirane tijekom predsjedanja Hrvatske…\nPandemija COVID-19 pomiče prioritete ulaganja\nUnatoč izbijanju COVID-19 i ekonomskom padu pandemije, ukupna ulaganja u InsurTech u prvoj polovici 2020. godine čine se snažnima kao i…\nPrerano je pozivati na obvezno osiguranje AI\nPrerano je pozivati na obvezno osiguranje AI zbog nedovoljnih podataka o osiguranju i nedostatka sličnosti između rizika.\nNaša strategija je razvojna bez obzira na okolnosti


Gradiska.com - Resorno ministarstvo podržaće razvoj turističkih potencijala Gradiške\nZajednički interes je da se razvija turistička ponuda Nacionalnog parka Kozara. „Grad je zainteresovan da se ovaj prostor značajnije razvija, jer preduslovi za to postoje, prije svega putna infrastruktura“, ističe gradonačelnik Zoran Adžić i dodaje da je od Gradiške do Kozare najkraćim putem svega 35 km.\nTurstički sadržaji uz rijeku Savu su veoma skromni i ovaj potencijal bi trebalo značajnije promovisati i razvijati, zaključuju sagovornici.\nOsim toga, Gašićeva i Adžić su razgovarali i o potrebi izgradnje hotela na području grada, koji bi raspolagao sa svim neophodnim sadržajima, a koji bi upotpunio turističku ponudu, ali i pospješio privredni razvoj grada.\n„Gradiška posljednjih godina nije bila dovoljno zastupljena u pogledu ukupne promocije turističkih potencijala“, priznaje Gašićeva i dodaje da će značajnije mjesto imati na turstičkoj mapi u narednom periodu.\n„Posljednjih godina vidljiv je napredak i razvoj Gradiške sa mnogo aspekata“, smatra ministrica Gašić, navodeći, pored ostalog, i činjenicu da su interes za poslovanjem na ovom prostoru pokazali i brojnih trgovačkih lanci.\nViše iz kategorije: « Opštine i gradovi u RS očekuju pomoć Vlade u saniranju budžetskih gubitaka\tSkromna turistička ponuda ove sezone »


Špirić razgovarao s predsjednikom Generalne skupštine UN-a - Klix.ba\nSvijet Špirić razgovarao s predsjednikom Generalne skupštine UN-a\nŠpirić razgovarao s predsjednikom Generalne skupštine UN-a\n24.10.2007. u 11:38\nPredsjedavajući Savjeta ministara BiH Nikola Špirić razgovarao je u New Yorku s predsjednikom Generalne skupštine Ujedinjenih nacija Srđanom Kerimom te ga informirao o trenutnoj situaciji u BiH.\nPredsjedavajući Špirić je rekao da je u BiH urađeno dosta dobrih reformi koje su, nažalost, nedovoljno promovisane. Istakao je da je ekonomija BiH na dobrom putu i da su to ocjene koje su se mogle čuti u Washingtonu tokom zasjedanja Svjetske banke i Međunarodnog monetarnog fonda.\nŠpirić je izrazio razočarenje što BiH nije parafirala Sporazum o stabilizaciji i pridruživanju sa EU jer bi to, kako je rekao, stvorilo neophodan kvantum pozitivne energije koja je BiH apsolutno neophodna.\nPredsjedavajući Savjeta ministara BiH je u toku razgovora istakao kako su nedavne odluke visokog predstavnika Miroslava Lajčaka samo dodatno zakomplikovale situaciju u BiH te da je neophodno ostvariti dijalog između političkih lidera unutar BiH a ne pojedinačne razgovore između lidera i međunarodne zajednice.\nPredsjednik Generalne skupštine UN-a Kerim se saglasio s predsjedavajućim Špirićem da je Sporazum o stabilizaciji i pridruživanju najvažniji dokument za BiH poslije Dejtonskog sporazuma i izrazio punu podršku evro-atlantskom putu BiH.\nOn je istakao neophodnost jačanja domaćih institucija vlasti u BiH, saopćeno je iz Službe za odnose s javnošću Savjeta ministara BiH.


Prijem povodom Međunarodnog dana osoba sa invaliditetom - Portal Pasaž\nPosted: 3. decembra 2016. u 11:48 / by Mirjana Milićević / comments (0)\nU petak 2. decembra,neposredno pred obeležavanje Mežunarodnog dana osoba sa invaliditetom, gradonačelnik Grada Užica Tihomir Petković i član Gradskog veća Vidoje Drndarević su ugostili predstavnike oko 11 udruženja osoba sa invaliditetom.\nNakon uvodnih reči dobrodoslice , gradonačelnik je izrazio želju da sa prisutnima porazgovara o daljoj saradnji i potrebama udruženja osoba sa invaliditetom, ističući pri tome da se Grad Užice svrstava u red malobrojnih gradova u Srbiji koji blisko i redovno sarađuju sa udruženjima osoba sa invaliditetom i brinu opotrebama njihovih članova koliko god je to moguće. Sa budžetom od 8 miliona dinara grad finansira potrebe udruženja kao što su zakup prostora, plata za jednog zaposlenog u udruženju ili deo materijalnih troškova, dok novčana sredstva za ostale potrebe udruženja obezbeđuju sami, najvećim delom kroz razne projekte od kojih su neki u saradnji sa nadležnima u Gradu Užicu. Gradonačelnik je istakao i da su javni radovi u saradnji sa Nacionalnom službom za zapošljavanje kratkotrajna ali dragocena pomoć za osobe sa invaliditetom koje su najvećim delom nezaposlena lica sa malim mogućnostima da se zaposle u stalni radni odnos i to zahvaljujući predrasudama poslodavaca. Gradonačelnik je istakao da je u Užicu položaj osoba sa invaliditetom bolji nego u ostalim gradovima u Srbiji zahvaljujući aktivnom radu udruženja na teritoriji Užica, inicijativi, aktivnom radu na projektima i saradnji sa međunarodnim organizacijama a sve u cilju poboljsanja položaja osoba sa invaliditetom.\nTihomir Petković i Čedomir Cicović\nU izjavi za medije, Čedomir Cicović, koordinator Info centra za osobe sa invaliditetom je istakao da prijem predstavnika osoba sa invaliditetom nije samo protokularan već je ukazivanje časti i postovanja sugrađanima koji su suočeni sa velikim brojem problema kako zdravstvenih tako i egzistencijalnih. Saradnja sa Gradskom upravom se ne ogleda samo u pomoći udruženjima već i u nastojanjima da se reše problemi pojedinaca. Zahvaljujuči saradnji sa Gradom Užicem, dolazi do jačanja Udruženja osoba sa invaliditetom sto omogućava bolju i kvalitetniju podršku članovima udruženja. Udruženja računaju na partnerstvo sa Gradskom upravom u budućnosti sto je od ogromnog znacaja za rad na projektima i traženje donatora\nPre završetka prijema, svi prisutni predstavnici Udruženja osoba sa invaliditetom su imali priliku da govore o projektima koje su realizovali u ovoj godini, planovima i projektima za sledeću godinu kao i o trenutnim potrebama i problemima sa kojima su suočeni.


Petonedeljeni rast širenja koronavirusa sad je u padu\nPosle pet sedmica rasta u Italiji po prvi put indikator brzine širenja korona virusa Rt je ispod 1, piše agencija Ansa. Faktor Rt pokazuje koliko jedna zaražena osoba može da inficira dugih osoba, a dobije na osnovu analize 21 elementa ključnim za otkrivanje stanja zaraze.\nEpidemiološka situacija se smatra pod kontrolom sve dok je taj faktor manji od 1.\nMinistar za zdravstvo Roberto Speranca je upozorava >> Pročitaj celu vest na sajtu SrbijaDanas.com << da, uprkos činjenici da se korona virus širi manjom brzinom. nije vreme za opuštanje i da građani moraju nastaviti sa strogim pridržavanjem anti-kovid mera.\nU poslednja 24 sata u Italji su 472 osobe podlegle zarazi koronavirusa, a 13 i po hiljada je novozaraženih.\nVisoki institut za zdravstvo koji zajedno sa vladinim naučno-tehničkim komitetom analizira epidemiološku situaciju i predlaže mere će na osnovu najnovijeg sedmičnog izveštaja predložiti set anti-kovid mera za narednu sedmicu koje stupaju na snagu u nedelju 24. januara.


Dinkić: Da deca u Republici Srpskoj imaju školske računare kao njihovi vršnjaci u Srbiji\nMinistar finansija i privrede Mlađan Dinkić prisustvovao je danas na manifestaciji „Fabrika znanja“ u Zvorniku koju je svečano otvorio predsednik Republike Srpske Milorad Dodik.\nMinistar Dinkić je rekao da je Vlada Republike Srbije dala robni kredit od 4,5 miliona evra da bi deca u Republici Srpskoj dobila računare u školama.\n„Svesni smo činjenice da tih 10 hiljada kompjutera koji su nabavljeni nije dovoljno i želimo da svaka škola u Republici Srpskoj u narednom periodu dobije pomoć“, kazao je Dinkić i dodao da će Srbija u budžetu za narednu godinu planirati sredstva za dodatnih 10 hiljada kompjutera kako bi deca iz Republike Srpske imala računare kao njihovi vršnjaci u Srbiji.\n„Svaka škola treba da ima računare, jer ono što imaju deca u Berlinu i Parizu treba da imaju i deca u Zvorniku, Banjaluci, kao što imaju i deca u Zrenjaninu i zato ćemo pomoći Republici Srpskoj“, izjavio je ministar finansija i privrede Mlađan Dinkić i dodao da je Srbija spremna da pomogne i na drugim projektima.\n„Imamo ugovor i o podšci Železnicama Republike Srpske koji podrazumeva isporuku 200 vagona sledeće godine, o čemu ćemo naravno dodatno razgovarati u narednom periodu“, naveo je ministar Dinkić.\nOn je najavio da će se vlade Srbije i Republike Srpske sastati u narednom periodu u cilju definisanja novih projekata i izrazio uverenje da će ta saradnja biti na obostranu korist.\n„Fabrika znanja“, koju organizuje kompanija ComTrade pod pokroviteljstvom Republike Srpske, predstavlja edukativnu IT manifestaciju koja ima za cilj prenošenje stručnog znanja i ubrzan razvoj na polju visoke tehnologije, a uživa podršku najvećih svetskih proizvođača IT opreme i softvera.\nManifestaciju, koja će trajati dva dana, posetiće više od 2500 đaka osnovnih i srednjih škola, kao i studenata sa teritorije Republike Srpske, koji će imati priliku da pod nadzorom iskusnih profesionalaca pohađaju predavanja i radionice na kojima mogu naučiti neke od osnovnih principa informatičke industrije.


Izgradnja toplovoda Kakanj-Sarajevo opravdana s tri aspekta – Fokus.ba\nS tri najvažnija aspekta – energetskog, okolišnog i socio-ekonomskog – rezultati “Studije opravdanosti snabdijevanja toplinskom energijom iz TE Kakanj područja do/i Sarajeva” su izvrsni, istaknuto je na današnjoj prezentaciji studije.\n– Dovođenje ovako kompleksnog projekta do faze realizacije u današnjoj situaciji prije svega je povezano s kapacitetom JP EP BiH, ali i Vlade FBiH, Vlade KS i Vlade ZDK da osiguraju sve neophodne uvjete, te projekt stave u vrh prioriteta izgradnje infrastukturnih projekata – rekao je Musić.\nUkupna investicija za transport i oduzimanje toplinske energije iznosi 229.617.000 KM, a direktor Čibukčić je naglasio da su s tri najvažnija aspekta – energetskog, okolišnog i socio-ekonomskog rezultati više nego zadovoljavajući, zapravo izvrsni.\n– Nadamo se da ubrzo prelazimo u drugu fazu, odnosno izradu idejnog projekta. Pozivamo i druge aktere Vladu FBiH, Vladu KS, Vladu ZDK i druge da se aktivno uključe – kazao je Čibukčić.\n#Fond za zaštitu okoliša FBiH#kakanj#sarajevo#toplovod